#COVID19: 8 Bahan Asas Di Rumah Anda Perlu Standby Kalau Malaysia Kena ‘Lockdown’

Berikutan kes penularan wabak COVID-19 yang semakin buruk dan WHO sudah mengisytiharkan wabak ini sebagai pandemik, banyak juga negara yang sudah mengambil keputusan untuk menggunakan kaedah ‘lockdown’. Apabila sudah diisyhtiharkan negara tersebut ‘lockdown’ ini bermakna anda tidak dibenarkan keluar dari rumah dalam tempoh tertentu, jika tidak perlu.
Banyak juga khabar angin yang mengatakan bahawa Malaysia juga akan melalui proses ‘lockdown’ namun sudah disahkan oleh Kementerian Kesihatan Malaysia bahawa berita tersebut adalah palsu. Namun, bagi mengelakkan pembelian panik dalam kalangan rakyat, orang ramai dinasihatkan untuk memastikan bekalan makanan asas sentiasa ada di rumah jika berlaku darurat.

7 bahan asas yang mesti ada di rumah kalau darurat
Pilihannya terpulang kepada anda:
1) Karbohidrat

-Beras (nasi, tepung, bihun)

-Gandum (bijirin, tepung, pasta dan mee)
-Oat (steel cut, rolled)
-Jagung (bijirin)
2) Kacang dan kekacang

-Kacang (almond, hazel, gajus, macadamia, berangan, pistachio, kacang parang)
-Kekacang (kacang tanah, pis, lentil, kacang hijau, kacang merah, dal, soya, asam jawa)
3) Susu dan hasilnya

-Susu tepung (penuh krim, rendah lemak, kalsium tinggi)
-Susu UHT (stabil pada suhu bilik)
-Keju (keras: parmesan, cheddar, edam, gouda, provolone, gloucester, lembut: brie, haloumi, feta, roquefort)
4) Daging

-Ikan (tin, kering, salai)
-Ayam (tin, salai, serunding)
-Lembu (tin, salai, serunding, jerky, sosej)
-Kambing (tin, salai, serunding)
-Arnab (salai, jerky, serunding)
-Itik (tin, salai, serunding)
-Sotong dan udang (tin, kering)
5) Lemak

-Minyak sawit
-Minyak kelapa
-Minyak zaitun
-Ghee
-Marjerin
-Mentega (tin)
-Santan (serbuk, kotak)
6) Buah dan sayur

-Cendawan (kering, tin)
-Kobis (sauerkraut, kimchi)
-Labu (segar, tin)
-Keledek (segar, tin)
-Kurma (kering, beku)
-Kismis (kering)
-Zaitun (tin)
-Rumpai laut (nori)
-Tomato (kering, tin)
-Laici (tin)
-Mata kucing (kering, tin)
-Nenas (kering, tin)
-Cranberries (kering, sejuk beku)
7) Rempah, perasa dan perisa

-Gula (pasir, perang, kabung, melaka)
-Garam (laut, bukit, beriodin)
-Cuka (asli seperti epal, tebu, beras, atau buatan – asid)
-Madu
-Serbuk kari, kurma, opor, sup
-Bunga lawang, cengkih, lada hitam, kulit kayu manis, buah pelaga, buah keras, buah pala, ketumbar, biji sawi
-Kicap, sos tomato, sos cili, mayonis, wasabi,
-Puri tomato
8. Comfort food

Biskut, keropok, coklat, maggi pun simpan juga sebagai ‘comfort food’ di saat anda mahu menonton televisyen.
*Paling penting adalah sentiasa berjimat-cermat dan jangan terlebih membeli ya.Pastikan bekalan air bersih untuk diminum pun ada juga!


8 Barang Penjagaan Bayi Yang Perlu ‘Standby’ Sebelum Bayi Dilahirkan!

Apa yang perlu ada dalam senarai barang penjagaan bayi? Kadang-kadang kita pun agak keliru barang apa yang perlu ada dan barang apa yang tidak perlu ada kan? Amat penting juga untuk barang tersebut boleh dibawa di dalam beg bayi dimana sahaja anda berada kerana anda mungkin akan memerlukannya. Jadi, kami senaraikan lapan barang penjagaan bayi yang perlu ada tidak kira dimana sahaja anda berada. Jom kita tengok apakah barangan tersebut yang boleh membantu anda untuk kekal bersedia!
1. Pureen Baby Wipes
http://pureen.com.my/

Pureen Baby Wipes adalah salah satu jenama yang menjadi pilihan ibu bapa apabila datang soal memilih tisu lembap. Ternyata, tisu lembap ini mempunyai ‘material’ yang tebal dan lembut untuk membersihkan kulit bayi. Selain itu, Pureen Baby Wipes juga mengandungi aloevera dan Vitamin E untuk sentiasa melembabkan kulit bayi. Bukan itu sahaja, tisu lembap ini juga sesuai untuk kulit bayi yang sensitif. Jadi, senanglah untuk para ibu di luar sana untuk membersihkan kekotoran anak di mana sahaja anda berada! Harga bermula dari RM 9.99 sahaja.
2. Johnson’s Baby Shampoo
onsumerist.com

Jenama Johnson’s adalah sudah tidak asing lagi dalam barang penjagaan bayi. Salah satu barang yang mesti ada untuk penjagaan bayi adalah syampu bayi. Johnson’s Baby Shampoo adalah sangat sesuai untuk digunakan kerana mempunyai formula ‘No More Tears’. Oleh itu, jangan risau untuk menggunakannya kerana mata anak anda tidak akan pedih lagi ketika menggunakan syampu ini. Harga bermula dari RM6.75- RM 28.39.

3. Minyak Yu Yee Cap Limau
http://www.11street.my/
Amat mudah untuk bayi mengalami ketidakselesaan perut tidak kira mana bukan? Jangan risau, sentiasa simpan Minyak Yu Yee Cap Limau di dalam beg bayi tidak kira di mana sahaja anda berada. Minyak ini memang diakui ramai, berkesan untuk melegakan perut kembung , sakit dan ketidakselesaan. Tambahan pula, minyak ini tidak pedih pada kulit dan baunya juga sangat wangi! Bukan sahaja anak-anak, anda juga pasti suka dan boleh menggunakaannya. Harga bermula dari RM 10.50- RM 26.50.
4. Pureen Anti-Bacterial Liquid Detergent
http://www.11street.my/
Bagi pengetahuan anda, untuk memcuci baju bayi, anda sebenarnya perlu menggunakan pencuci baju yang berbeza. Tak tahu? Sekarang anda boleh mencuba Pureen Anti-Bacterial Liquid Detergent untuk mencuci baju bayi. Ia juga didatangkan sekali dengan Softener untuk melembutkan fabrik pakaian anak-anak. Apa yang menariknya, apabila anda menggunakan pencuci ini, anda tidak akan mengalami masalah pakaian bau masam walaupun direndam semalaman! Pasti kena cuba.
5. Carrie Junior Baby Bath
http://www.thestar.com.my/
Sudah semestinya kita akan suka apabila bayi berbau wangi bukan? Carrie Junior Baby Bath telah dipercayai dapat memberi kegembiraan kepada anak-anak kerana variasi wangiannya. Menariknya, sabun mandi Carrie Junior ini didatangkan dengan variasi wangian buah-buahan seperti buah beri. Bukan itu sahaja, paparan bungkusan yang menarik dari segi warna dan animasi juga turut menarik minat ibu bapa untuk menggunakannya kepada anak-anak. Harga bermula dari RM9.15 – RM 19.99.
6. Cetaphil Baby Daily Lotion
http://www.cetaphil.com/
Cetaphil adalah jenama penjagaan kulit yang memang mendapat kepercayaan para pakar. Bukan itu sahaja, Cetaphil juga mempunyai rangkaian produk penjagaan bayi yang sememangnya mendapat sambutan. Losyen badan adalah penting bagi bayi supaya kulit sentiasa lembap, jadi amat perlu untuk anda sentiasa sediakn losyen di dalam beg bayi. Cetaphil Baby Daily Lotion mungkin agak mahal sedikit harganya tetapi ia diperkaya dengan glycerin dan ‘shea butter’ untuk terus memberi kelembapan berpanjangan kepada kulit bayi. Mesti ada! Harga bermula dari RM 69.50.
7. Pigeon Cotton Swabs
www.pigeon.com.my
‘Cotton Swabs’ atau putik kapas juga antara kelengakapan penting untuk penjagaan bayi. Sekarang, anda boleh gunakan Pigeon Cotton Swabs untuk membersihkan telinga, pusat dan hidung bayi. Jangan risau, putik kapas jenama Pigeon ini dihasilkan dengan 100 peratus kapas berkualiti tinggi, jadi tidak mudah untuk putik kapas ini rosak. Boleh juga digunakan untuk bayi baru lahir kerana kualiti kapas yang lembut. Harga bermula dari RM 13.01- RM 22.30.
8. Johnson’s Baby Powder
www.alibaba.com
Antara rangkaian produk Johnson’s yang mendapat sambutan ramai adalah Johnson’s Baby Powder. Menariknya, bedak Johnson’s ini juga didatangkan dengan variasi bau dan kegunaan seperti aloe vera, lavender dan chamomile. Jadi, anda boleh pelbagaikan pilihan bedak untuk anak dan tidak mudah jemu. Apa yang bagusnya bedak Johnsons’s ini boleh membantu menghilangkan ruam badan, cepat menyerap peluh dan menjadikan kulit anak lebih selesa. Maknanya, badan anak anda akan sentiasa berasa sejuk! Seronoknya! Harga bermula dari RM3.59- RM 10.15.


8 Barangan Bayi Ini Anda Perlu ‘Standby’ Sebelum Bersalin- Tak Panik Untuk Ke Hospital

Apabila kandungan telah mencapai 5 ke 6 bulan, perkara penting untuk dilakukan adalah dengan membeli barangan bayi. Barangan penjagaan bayi adalah antara barangan yang paling seronok dibeli kerana terdapat pelbagai pilihan di pasaran. Tetapi, jangan bazirkan duit dengan membeli barangan yang tidak diperlukan, sebaliknya senaraikan barangan yang perlu sahaja supaya tidak tersalah pilih nanti.
Amat penting juga untuk anda menyiapkan barangan yang perlu dibawa ke hospital supaya tidak mengalami ‘panic attack’ nanti. Maklumlah, kita tidak pasti dan tidak tahu saat-saat kelahiran itu akan berlaku pada waktu bila. Oleh itu, lebih baik untuk anda atau suami untuk menyediakan kelengkapan sebelum ke hospital. Tak pasti nak bawa apa? Jangan risau, kami senaraikan barangan apa yang anda perlu ‘standby’!

Barang yang bayi perlukan:
1. Lampin pakai buang
http://www.livestrong.com/

Lampin pakai buang mempunyai variasi yang banyak di pasaran. Tetapi, pastikan anda memilih lampin yang sesuai untuk bayi baru lahir. Hal ini kerana, kulit bayi yang baru lahir agak sensitif, oleh itu pemilihan lampin pakai buang yang lembut amat penting.

2. Petroleum Jelly
http://www.ahchealthenews.com/
Petroleum jelly atau lebih dikenali sebagai Vaseline, ternyata memang dapat membantu mengurangkan masalah kulit kering tidak kira siapa yang menggunakannya. Pastikan anda juga meletakkan gel petroleum ini dalam beg barangan ke hospital juga ya. Ini penting untuk digunakan selepas anak dilahirkan. Sapukan sedikit gel ini di punggung bayi ketika anda menukar lampinnya. Rutin ini dapat membantu mengurangkan masalah ruam di bahagian punggung bayi kerana kulit mereka masih sensitif.
3. Baby wipes
www.huggies.com
Bila sudah berada di hospital, banyak benda yang anda boleh pelajari dari jururawat di sana. Perhatikan cara mereka membersihkan bahagian sensitif tubuh bayi dan selepas itu, anda boleh cuba melakukannya sendiri. Oleh itu, pastikan anda membawa ‘baby wipes’ ke hospital untuk kegunaan anak. Hal ini kerana, selepas bersalin, agak sukar untuk anda bergerak terlalu kerap ke tandas untuk membasahkan tuala bukan? Jadi, ‘baby wipes’ adalah salah satu cara mudah untuk pastikan anak sentiasa dalam keadaan bersih.
4. Pakaian bayi
http://www.ebay.co.uk/
Mungkin ada antara anda yang berfikir bahawa pakaian bayi tidak perlu dibawa kerana beranggapan pihak hospital akan sediakan. Penting untuk membawa pakai bayi kerana anda tidak akan tahu tempoh untuk anda berada di hospital adalah berapa lama. Sediakan dalam lima pasang baju bayi bersesuaian dengan suhu dan keadaan bilik.
5. Kain bedung
http://naturalkids.com.au/
Selimut atau kain bedung adalah barang yang perlu diletakkan dalam senarai ‘standby’ anda. Bayi lebih gemar untuk merasakan diri mereka sentisa dipeluk, jadi penggunaan kain bedung adalah langkah yang tepat sekali. Pihak hospital akan menyediakan kain bedung, tetapi tidak salah untuk anda juga bersiap sedia dengan kain bedung sendiri bukan?
6. Sarung tangan, stokin
http://www.ebay.co.uk/
Sarung tangan atau ‘mitten’ dan stokin sangat diperlukan oleh bayi jika suhu bilik di hospital adalah sejuk. Sarung tangan juga perlu dipakai oleh bayi kerana bimbang mereka akan menggaru muka dan meninggalkan kesan kerana kuku yang panjang.
7. Sabun mandi dan losyen
http://thestir.cafemom.com/
And juga boleh ‘standby’ sabun mandi dan losyen mengikut keinginan anda sendiri. Tetapi, jangan tersalah pilih. Pastikan anda memilih sabun mandi dan losyen yang bersesuaian untuk kulit bayi yang sensitif.
8. Ketip kuku bayi
http://www.everydayfamily.com/
Bayi yang baru sahaja dilahirkan mungkin akan berkuku agak panjang. Jadi, anda perlu sediakan ketip kuku di dalam beg ‘standby’ tersebut. Anda juga boleh meminta pertolongan jururawat di hospital untuk mengetip kuku bayi buat pertama kali, jika anda agak kekok untuk melakukannya.
* Buat ibu yang melahirkan, anda juga jangan terlepas pandang barangan yang anda perlukan. Oleh itu kami turut senaraikan barangan yang para ibu perlukan:
1. Pakaian
http://www.parents.com/
Para ibu juga memerlukan pakaian yang selesa untuk dipakai semasa sebelum bersalin dan selepas bersalin. Mesti anda akan rasa bosan untuk memakai baju hospital saja bukan? Oleh itu, pemilihan baju yang selesa dan mudah untuk bergerak adalah sangat penting. Selain itu, baju yang mudah untuk dibuka pada bahagian hadapan juga perlu dibawa kerana anda akan menyusukan bayi nanti.
2. Tuala wanita
http://www.livestrong.com/
Sama ada anda bersalin secara normal atau melalui ‘cesarean’, anda akan mengalami sedikit pendarahan juga antara minggu keempat hingga minggu keenam. Tetapi, anda boleh ‘stanby’ jika mengalami sebarang ketidakselesaan ketika masih berada di hospital.
3. Barangan penjagaan diri
http://www.rd.com/
Ramai yang beranggapan bahawa selepas melahirkan anak, si ibu tidak perlu menjaga penampilan diri. Jangan begitu, anda masih perlu menjaga penampilan diri supaya sentiasa kelihatan segar dan bermaya. Oleh itu, masukkan barangan penjagaan diri seperti bedak, ‘lip balm’ untuk mengelakkan bibir kering dan wangian untuk dipakai selepas bersalin. Penampilan diri juga penting jika anda mahu merakamkan detik-detik indah bersama bayi yang baru lahir di hospital.
Tidak semestinya semua barangan ini perlu dibawa. Namun, untuk memastikan situasi berjalan secara lancar dan anda tidak menggelabah di saat akhir, anda boleh jadikan tips ini sebagai panduan untuk kelahiran yang seterusnya!


8 Barangan Daiso Wajib Ada Di Rumah

Negara Jepun sudah semestinya menjadi perhatian ramai kerena kecanggihan teknologi. Bukan sahaja dari segi pengangkutan, malah dari segi barangan keperluan rumah pun sangat berinovasi tinggi! Tidak perlu ke Jepun untuk mendapatkan barangan ini kerana anda dah boleh beli di cawangan Daiso berdekatan sahaja!
1. Cat Repellant

Cat repellent. (Penghalau kucing) INI BUKAN RACUN. Kucing berak merata-rata elok la beli ni utk kesejahteraan bau bauan.
2. Pembeku minyak masak

Sisa minyak masak dibekukan dan di buang dlm tong sampah. kalau tak ada masa nak kumpul minyak dan hantar ke alam flora, di sarankan beli ni untuk kesejahteraan longkang dan alam sekitar

3. Pengasing sampah di sinki

Nak longkang kita bersih macam di Jepun? Kebersihan bermula dari rumah. Pengasing sampah di sinki untuk kesejahteraan longkang.
4. Stone ice cube

Traditional way kita bekukan air dan menjadi ais. Yg ni reusable stone ice cube. Dont worry, tidak memudaratkan.
5. Konjac puff

Nak cuci muka ala² dekat spa bleh la guna konjac puff ni. Kalau tgk benda alah ni dlm plastik mcm batu keras gila. Tapi dah rendam air jadi lembut. Boleh la facial dekat rumah.
6. Magic sponge

Tgk magic sponge ni mcm tak ada apa je. Tapi dia ni power sangat. Tak payah pakai sabun. Rendam air tonyoh je. Bukan sahaja utk kasut. Untuk lantai/dinding yg meninggalkan kesan degil sgt berkesan. Watermark² pon berkesan.
7. Sabun mesin basuh

Mesin basuh siapa yang tak pernah cuci kotoran degil sblh dalam² tu elok la pakai ni. Ada beberapa jenis dkt daiso. Boleh tgk yg ni dan 1 lagi tu.
8. Agen pembersih paip

Nak bersihkan dalam paip tu boleh guna ni. Letak seketul je boleh keluar la lemak-lemak, keladak-keladak dalam paip tu.
*Jom kita dapatkan barang-barang ini sebelum habis!
Sumber : Amirah Anuar


8 Benda Mak Ayah Jangan Buat Dalam Group Whatsapp Sekolah Anak, Boleh Bikin Gaduh!

Seiring dengan perkembangan teknologi, sistem pendidikan sekolah juga tidak terlepas dari terikut dengan permodenan tersebut. Khusus buat ibu bapa, pastinya anda akan dimasukkan ke dalam kumpulan atau group Whatsapp sekolah anak-anak bagi mengetahui perkembangan sekolah. Melalui group ini, ibu bapa tidak akan terlepas dari pengumuman penting dari guru supaya sistem pembelajaran anak-anak lebih teratur.
Namun, terdapat 8 perkara yang mak ayah jangan buat bila ada dalam group Whatsapp sekolah anak-anak ini. Boleh mengamuk cikgu-cikgu!

8 BENDA JANGAN BUAT DALAM GROUP WASAP SEKOLAH ANAK

1. Jangan tanya soalan bodoh. Serius, banyak soalan sebenarnya tidak layak ditanya
“Cikgu, dalam jadual esok ada PJK. Jadi anak saya kena pakai baju PJ?”

Geram je aku nak jawab, “Tak lah. Pakai baju raya.”

“Cikgu, esok ada Seni. Kena bawa pensel warna la kan?”
“Cikgu, mana nak beli seluar track sekolah?”
Allahu, soalan-soalan begini penuh dalam group wasap kelas. Soalan yang tak perlu pun ditanya, guna logik akal cukup lah. Takkan nak beli seluar track sekolah anak kena pergi kantin?
2. Soalan berulang-ulang
“Cikgu, anak saya kata esok ada sambutan hari kemerdekaan. Kena pakai baju Melayu tapi kasut sekolah. Betul ke?”
“Betul. Dah bagi pun surat edaran. So, esok pakai baju Kebangsaan tapi kasut sekolah ya semua.”
Lepas je cikgu jawab, soalan yang sama dan hampir sama berderet masuk dari 34 parent lain. Baca la juga diskusi yang orang tengah bincang bang. Kau main terjah je tanya benda sama. Sakit jiwa cikgu nak menjawabnya.
JANGANLAH ASYIK NAK PAKSA CIKGU

3. Memaksa cikgu menjawab segera
“Cikgu, bla… Bla… Bla…”
Dua minit belum reply, dia terus memanggil-manggil dalam group.
“Cikguuuuu! Jawab lah”
Paling geram, dia akan misscall berkali-kali. Lepas tu wasap suruh jawab soalan dia dalam group. Memang geram betul. Kena kat aku tobat aku block orang gini. Jenis nak orang layan dia je. Annoying betul.
4. Sejenis yang suka forward mesej dan video tak berkaitan
Yang ni pun cukup menjengkelkan. Setiap hari berpuluh post nasihat, hadis, politik, video kelakar, gambar yang tak berkaitan dengan kelas anak dia hantar. Habis tenggelam info yang cikgu beri. Orang gini sound je sekali, buat lagi block je.
5. Jenis bersembang sesama dia dalam group wasap
Ni mak mak suka buat. Mulanya tanya pasal sekolah. Lepas tu melalut,
“Eh, you tau tak driver van sekolah tu anak saudara kita.”
“Oh yeke. Dulu dia bawa kereta kebal kan?”
Hah tu dia. Wasap personal la mak cik nak sembang benda lain.
HORMAT MENGHORMATI ANTARA SATU SAMA LAIN

6. Menjual barangan
Hat ni sejenis juga. Dalam group wasap kelas dia pergi jual insuran, jual Coway, jual tudung. Aduh la, seksa betul nak lihat semua barangan tu lalu kat situ. Tolonglah, nak menjual bukan dalam group wasap rasmi kelas.
7. Wasap personal cikgu jika ada masalah, bukan dalam group
Kalau anak tak sihat dan tak boleh hadir ke sekolah sebab atuk meninggal ke apa, wasap personal cikgu. Bukan dalam group.
“Cikgu, anak saya demam. Cuti dua hari.”
Berpuluh reply dari parent,
“Get well soon sayang.”
Ada yang tempek doa sihat cepat. Ada yang forwardkan tips nak bagi anak cepat sembuh. Berpuluh-puluh lagi gambar anak dalam wad dan tengah tunggu turn jumpa doktor dia tempek. Adoihhh!
8. Menyindir dan tidak hormat orang lain
Hat ni makin lama makin menjadi-jadi dalam group wasap. Anak dia hilang buku, dia pergi tuduh anak kawan tu curi. Bergaduh dalam group wasap. Ada kes, bukan hebahkan secara umum. Wasap cikgu suruh cikgu selesaikan. Tapi paling tak tahan, dengan cikgu dalam tu pun dia tak hormat. Bahkan ramai cikgu dah kena sindir dengan sinis oleh parent dalam group wasap terbuka tu pula.
Tapi tu lah. Mereka baik sangat. Kalau kena kat aku, aku maki sebakul kemudian remove dari group tu. Puas hati. Kita buat group kelas nak memudahkan, dia datang nak tunjuk hebat kerja doktor kerja peguam nak marah-marah cikgu dan sindir sinis pula. Pooodahh. Bawa bijak dan pangkat tu masuk kubur sana. Orang nak bincang pasal kelas la dalam group tu.
Sumber : Mohd Fadhli Salleh


8 Sebab Bajet 2018 Ini Umpama Durian Runtuh Buat Wanita

Rasa-rasanya ramai yang bersetuju bahawa Bajet 2018 ini pro-wanita kerana ia menawarkan pelbagai peluang dan kelebihan kepada golongan wanita.
Kalau masih ada yang belum tahu apa yang menjadi perbualan berkisar Bajet 2018 semalam, di sini kami senaraikan beberapa berita gembira untuk para wanita di Malaysia.

1. Cuti Bersalin Ditambah
Dalam Bajet 2018 ini, antara yang paling mendapat perhatian tentulah berkaitan cuti. Untuk makluman, cuti bersalin bagi penjawat awam dinaikkan daripada 300 hari kepada 360 hari – dengan bilangan maksimum 90 hari setahun.
Bagi sektor swasta pula, cuti bersalin mandatori dicadang agar dinaikkan daripada 60 hari kepada 90 hari. Mungkin berita baik bagi wanita, tapi rasanya lebih seronok kalau cuti bersalin diperuntukkan bagi kaum suami, macam pekerja IKEA – di mana pekerja lelaki mereka mendapat 1 bulan cuti bersalin untuk membantu isteri menguruskan diri. Seronok tu!

Foto Kredit: infansure.com.vn

2. Wanita Mengandung Dapat Balik Awal
Selain cuti bersalin, wanita mengandung yang berkhidmat sebagai penjawat awam diberi kelebihan dalam waktu kerja yang lebih pendek. Dalam Bajet 2018, penjawat awam yang mengandung 5 bulan ke atas diberi kelonggaran untuk pulang 1 jam awal lebih awal. Suami yang bekerja di lokasi yang sama juga dibenarkan balik awal sejam.
Ini tentu memberi kesan positif kepada mood dan kesihatan para ibu yang tak pernah habis bekerja walaupun apabila berada di rumah. Untunglah penjawat awam yang mengandung, kan?

3. Peruntukan RM200 Unit Amanah Saham Untuk Setiap Bayi
Rasa-rasanya mesti lebih ramai pasangan yang rancang nak tambah anak lagi mulai 2018.
Mulai 1 Januari 2018, Peruntukan Dana Amanah Dana Anak Malaysia (ADAM50), iaitu Dana Tabungan Permulaan sebanyak RM200 unit amanah sahan PNB diperuntukkan untuk setiap bayi yang lahir. Peruntukan ini disasarkan untuk semua bayi yang lahir hinggalah tahun 2022.
www.gobankingrates.com
4. Pembantu Rumah Tak Perlu Melalui Ejen
Isu penjagaan anak sudah tentu menjadi antara isu terbesar yang menyebabkan ramai wanita terhalang untuk meneruskan kerjaya masing-masing.
Seperti yang kita tahu, nak ambil pembantu rumah di Malaysia bukannya murah. Kos permulaan saja dah macam beli kereta, iaitu sekitar RM12ribu hingga RM18 ribu. Untuk membantu mengurangkan kos pengambilan pembantu rumah yang tinggi, kerajaan kini membenarkan bakal majikan untuk memiliki pembantu rumah tanpa melalui ejen.
Menurut ulasan Dato’ Seri Najib dalam Bajet 2018 semalam, syarat ini bakal dikuatkuasakan kepada 9 buah negara jiran dan pendaftaran mereka boleh dilbuat secara online untuk memudahkan urusan.

5. Lebih Banyak Pusat Jagaan Kanak-kanak
Memang menakutkan bila membaca tentang kes penganiayaan kanak-kanak di pusat jagaan. Sebagai ibu, bukannya kita boleh nak pantau selalu, lebih-lebih lagi kalau pusat jagaan terletak jauh dari tempat kerja.
Dalam membantu mengembalikan wanita agar dapat terus berkhidmat sekalipun telah berkahwin dan mempunyai anak, Bajet 2018 turut mewajibkan semua bangunan pejabat yang baru untuk menyediakan pusat jagaan kanak-kanak bermula di Kuala Lumpur.
Foto Kredit: mynewshub.cc
6. Memperkasakan Penglibatan Wanita Dalam Syarikat
Di samping itu, dalam usaha memperkasakan penglibatan wanita dalam sektor tenaga kerja, kerajaan mewajibkan 30% wanita dalam keahlian Lembaga Pengarah GLC dan GLIC serta Badan berkanun.
Foto Kredit: mcpscurriculum.com
7. Galakan Untuk Wanita Kembali Bekerja
Pengecualian cukai pendapatan individu ke atas pendapatan yang diperolehi dalam tempoh 12 bulan kepada wanita yang kembali bekerja sekurang-kurangnya 2 tahun dari tempoh berhenti bekerja.
Ini pastinya dapat menjadi batu loncatan dan galakan kepada wanita untuk kembali berkhidmat setelah berhenti berehat demi memenuhi keperluan keluarga.
Foto Kredit: islamiclife.com
8. PEAK, Program Akademi Keusahawanan Wanita
Program Keusahawanan di bawah MyWin Academy dibangunkan untuk menghasilkan usahawan wanita.
Program-program di akademi ini dikhaskan untuk mengasah skil, memberi inspirasi dan mengetengahkan bakat wanita dalam memajukan industri di Malaysia.
Ketahui lebih lanjut di www.mywinacademy.org

Apa Kata Anda?
Penasihat Pembangunan Keusahawanan dan Ikhtisas Wanita Jabatan Perdana Menteri, Tan Sri Shahrizat Abdul Jalil berkata, peluang ekonomi kini tersedia untuk wanita memacu usaha meningkatkan taraf dan kualiti kehidupan yang lebih baik.
Selain dilihat dapat menyeimbangkan keperluan ekonomi Negara, cadangan dan peruntukan dalam Bajet 2018 ini adalah satu usaha awal untuk menyokong peranan mereka dalam keluarga.
Semoga pembaharuan ini dapat memberi aspirasi dan mencetuskan inspirasi kepada kaum wanita di Malaysia. Apa pula harapan anda?


8 Breast Pump Manual & Elektrik Terbaik Bawah RM50

Payudara membengkak akibat susu yang penuh dalam kalangan ibu yang baru sahaja melahirkan adalah perkara yang biasa. Oleh itu, penggunaan breast pump atau pengepam susu adalah amat penting dan mesti digunakan. Breast pump mempunyai dua fungsi berbeza iaitu secara manual atau elektrik. Jadi, buat anda yang nak beli breast pump dibawah bajet RM 50, inilah senarainya!
1. Pureen Basic Breast Pump With Feeding Bottle

Beroperasi secara manual, datang dengan pam penyedut dan mudah untuk dioperasi
RM 23.90

2. MOMO House Electric Double Breast Pumps

Breast pump ini diperbuat daripada bahan mesra alam sekitar dan selamat digunakan, ia menyedut secara perlahan dan lembut
RM 51.90
3. SOKANO Advance Electric Breast Pumps

Apa yang lebih menarik tentang pam ini ia boleh disambungkan pada komputer, usb ataupun power bank anda.
RM38.90
4. Farlin Manual Breast Pump

Breast pump ini mempunyai pelindung silikon yang membantu mengurut payudara dengan lembut untuk merangsang ekspresi susu tanpa menyebabkan rasa tidak selesa ketika mengepam.
RM 45.00
5. 150ml Silicone Manual Hand-type BPA Free Breast Baby Pump

Yang menarik tentang pam ini ia sesuai untuk para ibu yang memiliki payudara bersaiz besar.
RM 37.88
6. UltraMilk Electric Pump

Ia mempunyai 9 kelajuan yang boleh diselaraskan mengikut pilihan anda. Memberikan hasil susu yang lebih banyak dan dengan adanya acupressure 3D memberi urutan yang menarik untuk si ibu.
RM 49.90
7. FIFFY Manual Breast Pump

Anti- mengelincir silikon pada pam payudara memberikan penyedutan yang selesa kepada puting si ibu. Menyedut dengan lebih rapi bagi memastikan tiada kebocoron susu pada botol.
RM 28.90
8. Autumnz – Silicone Manual Breastmilk Collector

Sangat sesuai untuk ibu yang mempunyai susu yang banyak. Pam ini mudah untuk dibersihkan dan 100% dijamin diperbuat daripada silikon yang bermutu tinggi.
RM 28.50
Sumber : Productnation.com


8 Bulan Tak Balik Kampung, Anak Buat Surprise Pulang Sebagai Polis. Sebak…

Ibu bapa mana yang tidak sayang dan rindukan anak-anak. Tambah pula apabila sudah lama tidak bertemu gara-gara mengejar cita-cita, apa yang boleh dikirimkan hanyalah doa untuk kejayaan anak. Begitu juga dengan kisah yang dikongsikan ini apabila anak sudah 8 bulan tidak dapat pulang ke kampung, dan akhirnya pulang sebagai anggota polis membawa khabar gembira. Sebak!
Baca juga: Terkejut 17 Cawan Air Boba Sampai Rumah, Rupanya Anak Order Sampai RM150!

8 BULAN TAK BALIK KAMPUNG, BUAT KEJUTAN

Menerusi video yang dikongsikan seorang pengguna TikTok dikenali sebagai Ummi, memaparkan seorang pegawai polis yang lengkap berpakaian uniform membuat kejutan kepada kedua ibu bapanya. Difahamkan, pegawai polis ini sudah lapan bulan tidak berjumpa dengan ahli keluarganya yang lain berikutan menjalani latihan di Pusat Latihan Polis (PULAPOL).

Kejutan untuk tokwan dan maktok. 8 bulan tak berjumpa. Sebenarnya tokwan dengan maktok tak tahu yang Pak Caq akan balik hari ini. Kami adik beradik rahsiakan. 8 bulan Pak Caq di Pusat Latihan Polis Pulapol. Alhamdulillah hari ni balik dengan kejayaan.

Apa yang lebih meruntun hati, apabila melihat reaksi ibu bapanya yang mengalirkan air mata sejurus melihat anak lelaki mereka pulang ke rumah setelah sekian lama tidak bertemu. Tambah pula bila anak pulang dengan membawa berita gembira, makin bangga dan terharu rasa hati.
Kami semua tahu yang tokwan dan maktok rindu sangat dekat Pak Caq. Lihat reaksi tokwan masa ini, satu rumah jadi sunyi sepi, air mata kerinduan.

@ummibieSuprise Untuk Tokwan Dan Maktok ❣😢##allahallahaghisna ##fypシ ##fypdongggggggg ##fypviral ##memories2021♬ Allah Allah Aghisna – Nazwa Maulidia

RINDU KAMPUNG…
Menjengah ke ruangan komen, rata-rata netizen turut sebak melihat video tersebut dan turut meluahkan rasa rindu buat keluarga yang berada di kampung halaman. Maklumlah, sudah lama rasanya tidak dapat pulang ke kampung bertemu keluarga.

Sumber: Tiktok @ummibie


8 Bulan Terpisah Dengan Keluarga, Kisah Lambaian Dari Sempadan Dua Negara Ini Undang Sebak

Nampaknya, situasi pandemik  Covid-19 masih belum menunjukkan tanda reda. Ini juga termasuk negara kita dimana sedang menghadapi gelombang kedua yang menunjukkan peningkatan kes mendadak. Oleh itu, ini memberi kesan kepada semua orang bukan sahaja dari segi pekerjaan malah hubungan kekeluargaan.
Ada yang sudah berbulan malah bertahun tidak bertemu dengan keluarga kerana kekangan bekerja dalam jarak yang jauh. Ini juga termasuk dengan kisah sedih yang dikongsikan di laman Facebook dimana si ayah ini sudah hampir 8 bulan tidak bertemu dengan anak-anak dan isteri.

Lambaian dari sempadan dua negara

Kisah pasangan suami isteri dikenali sebagai Muhamad Faiz dan Shafikah Sarip ini yang nekad bertemu di sempadan antara Malaysia dan Singapura walaupun dalam jarak jauh beberapa hari lalu.

Terpisah hampir lapan bulan akibat penularan wabak COVID-19 yang melanda seluruh dunia, pasangan tersebut hanya mampu melepaskan kerinduan dari seberang laut.

Sabar ae bro nanti pergi Decathlon beli teropong kita cuba lagi 🔭 #201days#SGxMY 🇲🇾🔁🇸🇬#18march20tillnow#YNWA
Posted by Muhamad Faiz FS on Monday, October 5, 2020

Menerusi posting yang dimuat naik dalam laman Facebook Faiz, dia membuat panggilan video dari Wooddlands Waterfront Park di Singapura. Dia kemudiannya bertanya “Mana awak?” dan dibalas oleh isterinya “Saya kat sini, pakai baju hitam putih. Nampak tak?” sebelum melambaikan tangan kepada wanita itu.
Siap bawa teropong

Sementara itu, dalam video yang dimuat naik oleh Shafikah pula menunjukkan dua orang anaknya keriangan melihat bapa mereka melambaikan tangan dari seberang laut.

Tidak mahu melepaskan detik berharga tersebut, dia turut membawa teropong untuk melihat kehadiran suaminya itu dengan lebih jelas lagi.
Terdahulu, sempadan Malaysia dan Singapura ditutup bagi mengekang penularan virus berkenaan. Diharapkan semoga keluarga ini terus tabah dan dapat bersatu kembali tidak lama lagi apabila keadaan semakin pulih.

Sumber: Muhamad Faiz FS


8 Cara Didik Anak Rajin Bantu Ibu Bapa Buat Kerja Rumah

Anak-anak belajar melalui pemerhatian, sikap, emosi dan apa yang diajar oleh papa dan mama. Kalau anda mahukan anak-anak rajin membantu dan ringan tulang, eloklah didik dan pupuk mereka melakukan hal tersebut sejak kecil lagi.
Sebaik-baiknya bila anak sudah pandai berjalan, maka anda boleh mula mengajar mereka pelajaran baru iaitu menolong ibu bapa membuat kerja rumah.

Mengajar anak membantu dalam membuat kerja rumah bukan hanya penting kepada anak perempuan sahaja tetapi anak lelaki pun perlu diajar sama.
Mungkin semasa mereka masih kecil tidak nampak lagi impaknya tetapi percayalah selepas 20 tahun, anda akan bersyukur kerana bertegas dan mengajar anak-anak untuk membantu membuat kerja rumah.

Kalau anda belum mulakannya, masih belum terlambat untuk lakukan sekarang.

Di sini beberapa tips yang boleh membantu ibu bapa untuk menerapkan sikap suka suka menolong membuat kerja rumah untuk anak-anak.
1. Beri kerja yang mudah
Foto Kredit : happinessishomemade.net
Bila hendak mula ajar anak tolong buat kerja rumah mestilah ikut kesesuaian usia mereka. Contohnya kalau anak yang berusia bawah dua tahun, boleh ajar mereka tolong masukkan pakaian kotor dalam bakul atau menghantar botol susu di sinki selepas habis minum dan sebagainya lagi yang bersesuaian.
Jangan beri kerja yang sukar untuk dilakukan kerana risau mereka akan mudah bosan dan berputus asa untuk menolong.
2. Kurangkan bermain gajet
Gajet memang perlu dijauhkan daripada anak-anak kecil. Lupakan seketika gajet semasa dalam proses mendidik anak membuat kerja rumah.
Jangan lekakan anak dan diri sendiri dengan gajet. Banyak lagi aktiviti menarik yang boleh dilakukan bersama.
Dalam hal ini, ibu bapa perlu bijak membahagikan masa tetapi sepatutnya lebihkan masa dengan anak-anak. Mmebuat kerja rumah bersama-sama keluarga lebih seronok dan meriah.
3. Agihkan tugas
Kalau anda mempunya lebih daripada seorang anak, buat pengagihan tugas di rumah. Masing-masing perlu diberi tugas dan tanggungjawab mengikut usia mereka.
Ia bagi mengelakkan berlaku pergaduhan dan perasaan iri hati sesama adik-beradik.
4. Beri pujian & ganjaran
Foto Kredit : kiddosmagazine.com
Kanak-kanak memang suka dipuji kalau mereka buat sesuatu perkara yang baik. Tak salah beri pujian kepada anak-anak yang rajin membantu kerja rumah.
Pujian dan kata-kata yang baik boleh meransang anak-anak untuk lebih rajin membantu pada masa akan datang.
5. Buat pertandingan
Untuk menggalakkan anak-anak rajin membantu membuat kerja rumah, boleh buat satu pertandingan. Siapa yang paling cepat, pantas dan sempurna menyiapkan tugasan yang diberi akan mendapat hadiah.
Hadiah tak perlu yang mahal-mahal. Belanja makan aiskrim kegemaran sudah cukup menggembirakan anak.
6. Jangan halang anak hendak menolong
Kadang kala ada mama yang malas hendak layan keinginan si kecil untuk membantu. Jangan halang mereka, berikan peluang anak untuk membantu walaupun ia tidak sempurna dan mungkin akan lebih bersepah rumah dibuatnya.
Selalunya dalam hal ini, anak-anak lebih gemar membantu membuat kek, kemas rumah atau mengecat.
7. Buat kerja &  berseronok
Foto Kredit : relaxingcafe.com
Janganlah anda asyik membebel dan marahkan anak apabila meminta mereka tolong buat kerja rumah. Sebaliknya ajaklah dengan nada yang lemah lembut dan buat kerja dalam keadaan berseronok. Barulah anak pun jadi rajin nak tolong.
8. Banyakkan bersabar
Bukan mudah untuk mendidik anak-anak buat kerja rumah. Jadi ibu bapa perlu banyak bersabar dan tidak berputus asa mengajar mereka.
Jangan harapkan mereka boleh bantu buat kerja rumah dalam sekelip mata. Proses mendidik mengambil masa yang lama untuk mendapatkan impak untuk masa depan.
Mengajar anak-anak membuat kerja rumah juga sebenarnya membentuk satu kemahiran yang dapat merangsang perkembangan kemahiran motor anak anda. Ia turut mengajar mereka lebih menghargai jasa dan pengorbanan ibu bapa. Semoga tips ini berguna dan dipraktikkan kepada anak anda dirumah.


8 Cara Menguruskan Bencana Panduan Dari Surah Yusuf, Penting!

Musibah banjir yang melanda sudah mula surut di beberapa buah tempat. Ada yang sudah mula mencuci lumpur tebal di kawasan rumah untuk memudahkan proses pembersihan. Banyak pengajaran dapat kita lihat dan ambil dari bencana banjir ini. Bagi anda yang beragama Islam, terdapat beberapa cara dalam menguruskan bencana daru Surah Yusuf. Ikuti perkongsian Hafizul Faiz di bawah.
Baca juga: Siap Siaga Hadapi Bencana Alam, Ini Alatan Kecemasan Perlu Ada Di Rumah

8 CARA MENGURUSKAN BENCANA PANDUAN DARI SURAH YUSUF
Babak yang boleh kita kaji dan lihat ialah babak ketika Raja Mesir bermimpi melihat 7 ekor lembu gemuk dimakan oleh 7 ekor lembu kurus serta 7 tangkai bijian hijau dan 7 tangkai lagi kering. Bila Raja tanya ketua-ketua kaum (al-mala’) apa tafsiran mimpi tersebut, mereka tak tahu

Lalu seorang pekerja Raja teringat akan Yusuf dan meminta izin diutuskan kepada Yusuf. Yusuf memberitahu tafsirannya: “Hendaklah kamu menanam bersungguh-sungguh selama 7 tahun berturut-turut, kemudian apa yang diketam biarkan ia ditangkai kecuali sedikit untuk makan” (Ayat 47)

“Kemudian akan datang selepas tempoh itu, 7 tahun kemarau yang besar yang akan menghabiskan bekalan yang ada, kecuali sedikit yang disimpan” (Ayat 48)

Jadi, apa yang boleh kita belajar dari Surah Yusuf dalam menguruskan bencana?
1. JANGAN ABAIKAN RAMALAN, WALAUPUN BELUM PASTI BETUL
Menariknya dalam kisah Yusuf ini, yang bermimpi bukan Yusuf tapi raja. Justeru mimpi tersebut bukan dikira sebagai wahyu. Ini menjadikan mimpi itu ‘relatable’ dengan ramalan manusia dan dalam situasi hari ini, ramalan Jabatan Metereologi Malaysia.
Kegagalan Kerajaan hari ini jelas, mereka tak peduli ramalan yang dikeluarkan Jabatan Metereologi dan akhirnya, segalanya jadi huru-hara.
2. BERTINDAK SEGERA, TANGGUH DULU URUSAN LAIN
Dalam Surah Yusuf kita belajar, lepas Yusuf beritahu tafsir mimpi itu, Raja terus bertindak memanggil Yusuf dan berbincang. (Ayat 50)
“Datangkanlah” tu datang dalam bentuk fe’el amr yang membawa maksud arahan yang berbentuk kesegeraan. Sama macam “iqra'” sebab tu Nabi SAW jawab terus “ma ana biqari’in”.

Bila tengok balik bencana akan datang lagi 7 tahun tapi Raja dah panggil meeting. Kita ni, bencana nak datang esok masih lagi bersongkok bersampin bertakbir di hotel mewah.
3. KESEDIAAN SUMBER KENA CUKUP DAN ADA SAAT DIPERLUKAN
Walaupun 7 tahun lagi, Yusuf dah mengarahkan supaya ditanam sungguh-sungguh bekalan selama itu sebab ada 7 tahun kemarau besar nanti yang mana kita amat perlukannya. Setengah pemimpin akan meremehkan usaha ini, “Ala lambat lagi,” tapi tidak bagi Raja Mesir. Beliau terus melakukannya dan melantik Yusuf untuk mengurusnya.
Akhirnya bila bencana tiba, resources ada dan cukup. Bukan macam gah di berita buat bulan kesiapsiagaan bagai, tapi rakyat 3 hari terkandas tak ada siapa datang selamat.

4. DENGAR CAKAP PAKAR, JANGAN BERLAGAK TAHU SEMUA BENDA
Sebagai pemimpin, kita boleh belajar dari Raja Mesir (yang “non-muslim”) dimana beliau boleh mendengar pandangan pakar walaupun orang itu ialah banduan dan bukan kaumnya (Yusuf orang Palestin, Raja orang Mesir). Dengarlah cakap pakar, jangan berlagak, dan jangan anggap penasihat politik yang sedia ada tu betul dan tahu semua benda.
5. LANTIK ORANG YANG TEPAT UNTUK MENGURUSKAN BENCANA
Yusuf dipanggil oleh Raja dan kemudiannya (setelah babak pendedahan siapa Yusuf dan kes dengan perempuan-perempuan Mesir) Yusuf diberi perjawatan penting dan disebut sebabnya ialah Yusuf “Amin” yang bermaksud “amanah”.

Dekat sini kita boleh belajar, nak lantik siapa-siapa dalam perjawatan penting, kayu ukurnya bukan politician sebab nak jaga kedudukan, tapi lantik orang yang tepat iaitu yang mampu dan pakar.
Yusuf bekas banduan, tapi sebab amanah, Yusuf dilantik. Lantiklah orang yang tepat walaupun dia bukan orang berkedudukan. Waktu bencana rakyat tak peduli soal kedudukan, rakyat cuma peduli soal keselamatan, kesihatan, dan survival hidup. Lantik orang yang salah, malam kita semua bergelut fikir soal hidup mati, dia tengah potong kek di majlis mewah parti dia.
6. JANGAN MALU UNTUK TAMPILKAN DIRI & TAWARKAN KHIDMAT
Ini apa yang Yusuf lakukan dalam ayat 55. Yusuf mencadangkan Baginda dilantik sebagai pengurus perbendaharaan hasil bumi (semacam Menteri Kewangan/Perbekalan) Lalu Yusuf berikan sebab kenapa Baginda layak iaitu “hafiz” dan “alim” (boleh jaga dan pakar).

Jangan malu dan segan untuk berkhidmat, tampilkan diri dan buat sesuatu. Di saat bencana, malu dan segan bukan alasannya.
7. KENA TELUS DALAM MENGURUS, JANGAN SEMBERONO BAGI BANTUAN
Ketika saudara-saudara Yusuf datang dan meminta bantuan, Yusuf meminta bukti siapa mereka, ini penting supaya hanya yang layak sahaja dapat.

Harus ada ketelusan dalam mengurus, jangan main bagi sumbangan. Pastikan di tempat tersebut bantuan apa diperlukan supaya tidak membazir dan terbagi pada orang yang salah.
Tapi janganlah sampai menyusahkan pula. Dalam konteks Yusuf ini, Baginda tahu perangai saudara-saudaranya jadi sedikit ketegasan harus ada. Mereka diminta membawa saudara sebapa mereka iaitu Bunyamin.
8. TAK USAH TENGOK KAUM & AGAMA APA, SAMA-SAMA BANTU
Yusuf bukan orang Mesir, tapi dilantik sebagai pemimpin. Saudara Yusuf bukan orang Mesir, tapi tetap dibantu. Jangan kerana sentimen kaum dan agama bawaan parti-parti politik, kita jadi skeptik. Ini bencana, bukan debat soal pemimpin muslim atau non-muslim.

Sumber: Twitter Hafizul Faiz


8 Cara Untuk Suami Galak Isteri Supaya Rajin Masak, Sesuai Untuk Yang Baru Kahwin!

“Abang, harini kita makan luar jelah ya?” Aduh, takkan makan luar lagi? Sebagai suami, mesti anda sekali-sekala nak rasa air tangan isteri. Belum pernah lagi rasanya jamah lauk yang dimasak, asyik-asyik lauk tukang masak kedai makan…
Jangan tak tahu, memasak untuk suami juga salah satu cara untuk eratkan hubungan suami isteri. Kalau hari-hari makan luar, lama-kelamaan suami lupa macam mana rasa air tangan isterinya. Buat anda yang bergelar suami, apa kata cuba 8 cara di bawah ini untuk galakkan isteri supaya rajin masak.

1. Tag isteri dekat video masakan

Zaman sekarang ni, bersepah video masakan kita boleh jumpa di laman sosial Facebook, Twitter, Instagram dan sebagainya. Anda sebagai suami, cuba tag isteri dekat mana-mana video masakan supaya isteri dapat idea dan galakan untuk memasak.

Jangan tag banyak sangat pulak, annoying isteri tu nanti!
2. Lengkapkan dapur dengan set peralatan memasak secukupnya

Bila dapur tak lengkap, isteri pun tak semangat nak memasak sebenarnya. Yelah, nak buat kek, ketuhar tak ada, nak buat ayam bakar, magic pan tak ada, nak buat ikan kukus, steamer tak ada, macam mana nak masak kan? Feel nak masak pun tak datang.
Apa kata buat dapur cantik-cantik, lengkapkan dapur di rumah dengan perkakas dan peralatan secukupnya, confirm isteri ada kat dapur pagi petang siang malam! Kalau boleh, dapatkan sekali cooker hood supaya dapur sentiasa segar dan bau tak terperangkap dalam dapur.
3. Lengkapkan dapur dan peti ais dengan bahan memasak segar serta berkualiti

Kalau kelengkapan dan perkakas dapur dah lengkap, pastikan anda penuhkan peti ais dengan bahan segar dan berkualiti untuk memudahkan isteri masak di dapur. Bahan berkualiti bukan saja akan membuatkan juadah yang disediakan enak, tapi membuatkan ia tahan lebih lama.
Bayangkan kalau anda beli kentang yang kurang elok di pasaraya, masak lauk tengahari silap-silap tak sampai malam lauk tu dah basi. Kan rugi?
4. Masak dengan isteri sama-sama

Salah satu cara paling isteri suka untuk galakkan mereka memasak adalah dengan membantu mereka di dapur. Ringan-ringankanlah tangan membantu, walaupun cuma memotong sayur atau mengupas bawang. Mesti isteri seronok dan mood memasak bertambah.
Turun ke dapur teman mereka memasak sambil berborak pun sebenarnya okay! Hubungan anda sebagai suami isteri pun makin erat!
5. Tolong jaga anak ketika isteri tengah memasak

Isteri ni kadangkala bukan taknak masak tapi sukar nak bahagi masa sebab fokus menjaga anak, menyelesaikan kerja rumah dan banyak lagi. Sebagai suami, apa kata anda bantu mereka dengan tugasan seperti menjaga anak. Dapat isteri masak dengan tenang, lain macam kepuasannya bagi mereka.
6. Puji masakan isteri dan beri galakan setiap kali selepas memasak

Bila isteri dah siap masak dan hidang lauk, sebagai suami pujilah sikit “sedapnya bau masakan sayang ni”. Mesti mereka suka! Kalau rasa masakan mereka tak mengecewakan, apa lagi, tambahlah nasi dan pastikan lauk yang dihidang tadi habis licin!
Walaupun lauk yang disediakan simple, apa salahnya ringankan mulut puji dan beri pendapat sekiranya ada bahagian yang perlu dibaiki. Barulah mereka bersemangat untuk memperbaiki kesilapan ketika memasak untuk lauk seterusnya esok!
7. Tolong kemas dapur, basuh pinggan

Anda jangan tak tahu, memasak di dapur juga memerlukan tenaga yang banyak dan sebenarnya memenatkan bagi mereka yang baru masuk dapur. Sebagai suami, apa kata anda tolong mereka kemas dapur selepas masak dan basuh pinggan selepas makan…
Jadi, tak adalah isteri mengeluh “aku yang masak, aku jugak yang basuh pinggan”. Bagi mereka rehat selepas memasak, tengok TV, baca majalah dan sebagainya…
8. Urutkan anggota badan yang lenguh selepas memasak

Selain bagi isteri rehat selepas memasak, sedikit urutan di kepala, lengan, badan dan kaki dapat membantu mereka melegakan sendi-sendi yang lenguh selepas memasak. Lagi-lagi bahagian kaki, sebab mereka berdiri lama di dapur. Urutlah sikit sambil ucap terima kasih kerana memasak.
Mesti tambah sayang!
Dapatkan peralatan dapur terbaik dari Senheng sempena jualan Black Friday & Cyber Monday, confirm isteri makin rajin masak!

Haa, alang-alang anda nak lengkapkan dapur dengan peralatan dan perkakas untuk isteri, apa kata kunjungi cawangan Senheng berdekatan kerana mereka mengadakan jualan Black Friday & Cyber Monday yang menawarkan produk berjenama pada nilai serta harga terbaik!
Jualan yang berlangsung dari 29 November hingga 2 Disember ini menawarkan diskaun sehingga 60% untuk produk eksklusif terpilih Senheng. Jadi, buat anda yang menanti untuk membeli produk berjenama pada harga runtuh, inilah masanya!
Buat pengguna HSBC, anda layak mendapat rebat RM200 sekiranya memilih pelan bayaran ansuran selama 12 dan 24 bulan menggunakan kad kredit HSBC.
Tak cukup dengan itu, Senheng turut menawarkan pulangan untuk pengguna e-wallet. Pengguna Boost akan mendapat pulangan tunai ke dalam Boost Wallet sebanyak RM12 dengan pembelian minimum RM100. Bestnya!
Untuk maklumat lanjut mengenai jualan Black Friday & Cyber Monday ini, layari laman web Senheng. Selamat membeli-belah!


8 Destinasi Cuti-Cuti Malaysia Menarik ‘Era’ PKPP, Ada Yang Setanding Luar Negara!

Setelah berakhirnya Perintah Kawalan Pergerakan (PKP) dan digantikan dengan Perintah Kawalan Pergerakan Pemulihan (PKPP), semua orang telah dibenarkan untuk merentas negeri. Selama 3 bulan semua tidak dibenarkan bergerak ke mana-mana selain dalam negeri sahaja, ramai yang telah mengambil keputusan untuk menggunakan peluang yang ada ini dengan sebaiknya. Ramai yang menggunakan momen ini untuk pulang beraya ke kampung halaman ataupun pergi membawa keluarga bercuti.
Seperti sedia maklum dengan pengumuman PKPP ini, banyak hotel dan tempat peranginan juga telah membuat promosi besar-besaran dengan harga yang begitu murah. Ada yang menggunakan peluang ini untuk melariskan lagi tempat peranginan mereka. Ada yang membuat promosi dari harga ribuan ringgit kepada harga serendah 200 hingga 300.

Dengan kelonggaran yang diberikan ini, mesti ramai yang dah plan untuk bawa anak anak anda pergi bercuti kan? Mari kita lihat senarai destinasi untuk anda bawa keluarga anda sepanjang PKPP ini.
8 Lokasi Menarik Untuk Bercuti
1. Colmar Tropicle, Bentong Pahang

Tempat yang terletak di Bentong ini adalah antata lokasi yang menarik untuk dikunjungi kerana kawasannya membuatkan anda rasa seperti berada di oversea. Antara aktivit yang menarik di sini ialah korang boleh pakai kimonon di Japanese Village, makan di restoran yang bermotifkan Perancis dan bermain bersama arnab di Ladang Arnab. Selain itu juga, memanah dan paintball juga boleh dilakukan di sini.

2. Pulau Sembilan, Lumut Perak

Jika anda familiar dengan kawasan ini pasti anda tahu apa keistimewaan pulau ini. Fenomena yang berlaku di sini bukan sahaja berlaku di luar negara, malahan juga ianya ada berlaku di Malaysia juga. Fenomena yang namanya Blue Tears ini merupakan cahaya biru yang terhasil di sekeliling pantai ketika waktu malam. Ianya berlaku dari alga dan plankton.
3. Smoke House Hotel, Cameron Highlands Pahang

Hotel dengan gaya hotel Inggeris Tudor ini dibina pada tahun 1939 dan bersebelahan padang golf yang indah. Bagi tetamu yang hadir, pastinya anda akan menikmati pemandangan dari atas bukit yang menghijau dan menenangkan ini. Cuaca yang sejuk di atas bukit ini juga sesuai bagi mereka yang ingin lari dari kehidupan moden malah anda juga dapat feeling seperti berada di era Inggeris lama.
4. Earth Lodge, Ulu Muda Kedah

Bagi peminat flora dan fauna, ini dia syurga anda! Hutan seluas 160,000 hektar ini terletak jauh dari bandar. Sesuai untuk membawa keluarga lari dari kesibukan kota, kawasan ini juga menjanjikan ketenangan dengan flora dan faunanya yang sangat indah. Dengan menaiki bot untuk ke kawasan tersebut, anda pasti dapat menyaksikan burung dan hidupan liar sepanjang sungai dan juga boleh melakukan aktiviti jungle trekking. Jika anda bernasib baik, mungkin anda boleh terserempak dengan gajah.
5. Masbro Village, Melaka

Bagi mereka yang suka bergambar, ini adalah mungkin destinasi terbaik anda. Hanya terletak di Melaka, Masbro Village ini merupakan tempat perkampungan berwarna-warni di mana anda pasti tahu tidak jauh beza dengan yang terletak di Brighton Beach Melbourne. Dengan larangan untuk merentas negara, pasti tempat ini juga menjadi tumpuan bagi mereka yang inginkan feel luar negara itu. Juga anda boleh melawat segala tempat bersejarah yang ada di sekitar Bandaraya Melaka.
6. Templer Park Rainforest Retreat, Selangor

Destinasi ini merupakan antara pilihan buat anda yang ingin lari dari hiruk pikuk kota. Hanya terletak di Rawang, Selangor, anda boleh menikmati pemandangan hutan yang menghijau. Bagi mereka yang tidak mahu pergi jauh terutamanya warga Kuala Lumpur, ini adalah destinasi yang sesuai. Tenang dan menyegarkan pandangan anda.
7. The Shorea, Negeri Sembilan

Antara tempat yang sesuai untuk mencari ketenangan dan menikmati pemandangan semula jadi, Shorea ini antara destinasi yang ramai tidak tahu tentang kewujudannya. Bangunan yang terletak di dalam hutan ini antara design yang menghargai ketenangan alam semula jadi malah juga sesuai untuk dijadikan tempat percutian peribadi keluarga. Selain berehat anda juga boleh melakukan aktiviti seperti mountain biking, jungle trekking dan nature walk juga mandi di air terjun Jeram Toi.
8. Terrapuri Heritage Village, Kuala Terengganu

Ingin merasa tinggal di rumah kampung? Destinasi ini adalah yang paling sesuai buat anda. Selain itu, anda ju=uga dapat melihat keunikan seni bina klasik yang ada dikawasan tersebut. Terletak di Setiu, Kuala Terengganu, anda dapat menikmati pemandangan Laut China Selatan dari kawasan tersebut dan juga dapat melihat Pulau Perhentian dan Pulau Redang. Jika anda bernasib baik, anda pasti dapat melihat penyu bertelur di kawasan berdekatan dan juga anda boleh untuk pergi memancing dan scuba diving.


8 Fakta Menarik Tentang Durian Yang Hantu Durian Pun Tak Tahu…

Ketika rakyat di negara lain teruja menantikan perubahan dari satu musim ke musim yang berbeza, rakyat Malaysia pula sudah tentu teruja menantikan musim Durian yang datang hanya sekali setiap tahun.
Walaupun ianya buah yang sangat sinonim dengan nama Malaysia, namun tidak ramai yang tahu fakta-fakta menarik tentang buah yang diberi nama jolokan Raja Buah. Ikuti perkongsiannya di bawah.

Baca juga: Ini Cara Betul Bagi Anak Makan Ubat Cecair Guna Picagari, Barulah Demam Kebah!
8 FAKTA MENARIK TENTANG DURIAN YANG HANTU DURIAN PUN TAK TAHU

Apa yang anda perlu tahu sebelum makan durian?

1. Durian kaya bahan asid amino tryptophan – Bahan ini menenangkan fikiran dan sesuai untuk orang yang ada masalah insomnia (susah tidur).
2. Durian merupakan satu-satunya buah tropika yang tinggi kandungan organosulfur. Bahan organosulfur (bahan bau) bersifat antikanser, antioksidan, antimikrob dan melindungi jantung.
3. Jika kita makan 100 g durian, kandungan kalorinya adalah 147 berbanding nasi – 151

4. Pesakit kencing manis tidak boleh makan durian secara berlebihan. Ada kajian menunjukkan kulit durian bersifat antidiabetis. Namun, peratus penurunan gula darah oleh kulit durian lebih rendah berbanding glibenklamid (‘ubat’ hospital)
5. Ada kajian menunjukkan makan isi durian pada kadar tinggi boleh tingkatkan kadar denyutan jantung. Justeru makan ikut kadarnya.
6. Durian kaya potassium. Kandungan potassium dalam isi durian adalah 426 mg dalam 100g isi durian. Justeru untuk sesiapa yang ada masalah buah pinggang, dinasihatkan jangan makan berlebihan.

7. Elak makan durian bersama paracetamol. Ini kerana dikhuatiri boleh sebabkan kesan toksik. Ujian ke atas tikus mendapati kombinasi durian dan paracetamol boleh menyebabkan suhu badan turun mendadak dan ia mungkin mendatangkan kesan toksik.
8. Durian juga tidak boleh dimakan bersama-sama minuman alkohol. Kes klinikal menunjukkan seorang wanita di India mati selepas makan durian bersama minuman beralkohol. Kombinasi alkohol dan durian boleh menyebabkan kembung perut.
Memandangkan tapai juga mengandungi alkohol walaupun pada kadar yang rendah, memakan buah durian bersama tapai sebaiknya dielakkan. Justeru makanlah durian ikut kadarnya dan mengikut cara yang betul.
Sumber: Facebook Dr Suri Roowi


8 Jenama Lampin Pakai Buang Yang Paling Popular! Yang Mana Menjadi Pilihan Anda?

Bila sudah berkeluarga dan mempunyai anak, antara barang yang wajib diperlukan adalah lampin. Kalau dahulu lampin biasa yang perlu dibasuh digunakan oleh para ibu, tetapi zaman telah berubah. Sekarang, pelbagai variasi jenama lampin pakai buang yang boleh didapati di pasaran. Kadang-kadang keliru juga nak pilih yang mana. Oleh itu, kami mudahkan anda dengan menyenaraikan jenama lampin pakai buang yang menjadi pilihan ibu bapa untuk dijadikan panduan. Jom tengok apa yang menarik!
1. Drypers Wee Wee Dry
www.facebook.com/DrypersMY

Siapa yang tak tahu jenama Drypers kan? Antara jenama lampin pakai buang yang selalu digunakan oleh ibu bapa. Lampin Drypers Wee Wee Dry ini terkenal dengan mempunyai serapan yang bagus dan mempunyai ‘cutting’ yang sesuai untuk anak-anak. Diperbaharui dengan teknologi terbaharu iaitu lampin lebih nipis, menjadikan ia lebih selesa untuk dipakai. Selain dari itu, Drypers Wee Wee Dry juga mempunyai corak yang menarik dan lebih menarik perhatian. Harga bermula dari RM 30.99 – RM 39.90.
2. Mamy Poko Extra Dry
http://www.lazada.com.my

Bila sebut Mamy Poko, memang sudah diakui oleh para ibu bahawa lampin pakai buang Mamy Poko adalah yang terbaik setakat ini.  Mempunyai serapan yang lebih kuat dan tahan lama iaitu selama 10 jam, ini membantu menjadikan punggung bayi lebih kering dan selesa. Rangkaian lampin Mamy Poko juga mempunyai harga yang lebih mahal dari jenama lampin pakai buang yang lain kerana kualitinya yang memang tinggi. Harga bermula dari RM 33.80 – RM 55.80.

3. Huggies Dry Pants
http://www.malaysiafreesamplegiveaway.com/
Huggies Dry Pants adalah sangat sesuai untuk anak-anak yang sedang membesar kerana ia dicipta khas untuk kanak-kanak yang aktif. Lampin pakai buang Drypers juga mudah dipakai dan mempunyai serapan yang kuat.  Apabila direka khas untuk kanak-kanak yang aktif, lampin ini tidak terlalu cepat penuh dan menjadikan pemakaian lebih selesa.  Saiz lampin boleh didapati dari saiz S hingga XXL! Harga bermula dari RM 33.90- RM 49.90.
4. Pet Pet
www.facebook.com/pg/petpetMY
Lampin pakai buang Pet Pet adalah antara jenama yang memastikan perlindungan kebocoran pada lampin  berada pada tahap yang maksima. Selain dari itu, lampin pakai buang Pet Pet mempunyai potongan saiz yang lebih besar dari jenama lampin pakai buang yang lain dan pusat bayi juga dapat dilindungi. Jadi, anak-anak tidak akan mengadu lampin terlalu ketat ketika dipakai. Harga bermula dari RM 29.90- RM 35.90.
5. Diapex Easy
www.alibaba.com
Serapan yang kuat dan perlindungan dari kebocoran juga adalah kriteria yang dimiliki oleh lampin pakai buang Diapex. Bungkusan lampin Diapex juga didatangkan dengan tiga saiz yang berbeza iaitu Pek Biasa, Pek Travel dan Pek Mega. Jadi, anda boleh pilih dengan mudah pek mana yang diingini mengikut bajet tersendiri. Selain itu, permukaan lampin yang selembut kapas juga antara menjadi kegemaran pengguna. Harganya dalam RM33.90- RM 35.90.
6. Baby Love Growpants
www.orami.co.th
Lampin pakai buang jenama Growpants adalah antara jenama lampin yang mempunyai kualiti yang tinggi. Lampin ini mendapat pujian ramai dan mendapat sambutan hebat di Thailand apabila dikatakan mampu untuk terus kekal kering walaupun anak-anak kerap membuang air kecil.  Selain dari itu, lampin pakai buang Growpants juga mempunyai harga yang rendah dan mampu dimiliki oleh orang ramai.  Jenama ini masih kurang diketahui oleh orang ramai dan harganya adalah dalam sekitar RM36.90.
7. Whoopee
www.facebook.com/whoopeediapers
Lampin pakai buang jenama Whoopee adalah sangat sesuai untuk anak-anak yang berkulit sensitif. Perlindungan dari kebocoran dan mudah kering adalah kriteria yang dimiliki oleh lampin Whoopee. Selain itu, bungkusan lampin pakai buang Whoopee juga mempunyai kandungan yang banyak dalam satu bungkusan berbanding jenama yang lain. Harga bermula dari RM27.99 sahaja!
8. Pet Pet Night Tape
http://www.lazada.sg/
Bagi perlindungan maksima pada waktu malam, Pet Pet Night Tape adalah yang menjadi pilihan. Dengan ‘3D Superdry Sheet’ dan gel serapan yang lebih banyak, menjadikan lampin pakai buang ini lebih selesa dipakai. Sehelai lampin sahaja perlu dipakai dalam satu malam. Berbeza dengan lampin yang lain, Pet Pet Night Tape ini lebih menjimatkan dan ibu-ibu tidak perlu menukar lampin dengan selalu. Mudah kan? Harga bermula dari RM 33.90- RM 40.59.
Apa yang penting, pilihlah lampin pakai buang mengikut  keselesaan anak-anak kerana setiap anak mungkin memberi reaksi yang berbeza. Selamat mencuba!


8 Jenis Buah Bagus Untuk Otak Anak Supaya Tak Mudah Lupa

Selain mendapat makanan utama yang sihat dan penuh dengan nutrisi, penting juga mak ayah menitikberatkan pengambilan buah-buahan dalam diet seharian anak-anak yang kian membesar. Ramai yang terlepas pandang kerana fikirkan buah-buahan tidak perlu diamalkan selalu namun sebenarnya ada 8 jenis buah yang mampu merangsang otak anak supaya lebih cerdas! Nak tahu buah jenis apa? Berikut merupakan 8 jenis buah yang anda boleh beli di pasaran untuk si manja.
Baca juga: Ini Cara Pilih Buah Pisang Betul-Betul Untuk Elakkan Risiko Anak Sembelit

8 JENIS BUAH BAGUS UNTUK OTAK ANAK, BERBALOI BELI
Buah penting untuk otak anak. Kenalkan anak-anak dengan pelbagai jenis pilihan buah untuk makan. Walau anak kita suka macam mana sekalipun dengan satu jenis buah, tetap ajak cuba makan buah lain supaya khasiat, vitamin dan nutrisi yang pelbagai anak akan dapat.
8 jenis buah dalam gambar, sangat bagus untuk otak anak dapat jalankan fungsi dengan baik, untuk tingkatkan memori anak supaya senang ingat sesuatu.

1. Berries

– Tinggi antioksida, bagus untuk memori anak dan kurangkan inflamasi pada otak.
2. Anggur

– Tingkatkan perjalanan darah ke otak.
3. Delima

– Beri tenaga pada otak anak, sangat bagus ibu mengandung pun ambil sekali.
4. Avocado

– Superfood untuk otak yang semua dah tahu kan, tingkatkan perjalanan darah dan oksigen ke otak, fungsi otak anak dapat berjalan dengan sempurna.
5. Pisang

– Tinggi potasium dan magnesium, bantu tajamkan fokus anak untuk belajar.
6. Kiwi

– Bagus untuk seimbangkan mood anak.
7. Epal

– Antioksida quercetin sebagai booster untuk otak.
8. Ceri

– Kurangkan radang pada otak.
Kita cuba ambil mana yang boleh, mana yang senang nak dapat di tempat kita. Sesekali jumpa buah special macam berries, delima dan ceri, boleh cuba beli dan bagi anak makan. Biar anak tahu, banyak betul pilihan buah real food yang ada.
Kita cuba sama-sama ya. Banyakkan real food untuk anak, kurangkan semampu mungkin ultra processed food dari anak-anak.
Sumber: Mazliana Mazlan


8 Jenis Makanan Sesuai Untuk Pesakit Buah Pinggang Amalkan

Pengambilan makanan untuk pesakit buah pinggang perlu dititikberatkan. Ini kerana mereka yang menghidap penyakit ini perlu tahu cara terbaik untuk menguruskan penyakit dengan diet yang betul dan pemakanan yang sesuai.
Tahukah anda, pesakit buah pinggang tidak boleh makan sesuka hati? Di sini, kami kongsikan 8 jenis makanan yang sesuai untuk pesakit buah pinggang amalkan.

Baca juga: Ini 8 Jenis Makanan Kurang Sesuai Untuk Pesakit Buah Pinggang
8 JENIS MAKANAN SESUAI UNTUK PESAKIT BUAH PINGGANG AMALKAN
1. Roti putih

Roti putih lebih disyorkan kepada pesakit buah pinggang berbanding roti wholemeal. Ini kerana kerana kandungan potassium dalam roti putih lebih rendah berbanding roti wholemeal
2. Nasi Putih

Nasi putih adalah lebih sesuai bagi pesakit buah pinggang berbanding nasi beras perang atau beras rebus (parboiled rice). Ini kerana beras putih lebih rendah kandungan potassium berbanding beras perang dan beras rebus.
Walaubagaimanapun, nasi beras perang bagus bagi pesakit biasa (selain pesakit buah pinggang) untuk bantu turunkan darah tinggi, kolesterol dan gula dalam darah.
Sebaliknya, beras perang bantu untuk turunkan kolesterol dan gula dalam darah. Bagus untuk pesakit darah tinggi dan kencing manis.
3. Daging

Kandungan potassium dalam daging itik adalah 204 mg manakala daging ayam adalah 223 mg . Daging kambing pula tinggi sedikit kandungan potassiumnya iaitu 310 mg dan daging lembu pula 318 mg*
4. Sotong, Kerang, Ikan dan Udang

Udang menunjukkan kandungan potassium terendah iaitu 259 mg. Diikuti dengan ketam (262 mg), sotong (273 mg) dan kerang (314 mg). Ikan sardin pula lebih rendah potassium (397 mg) berbanding ikan kembung (401 mg) dan ikan merah (417 mg). Ikan makerel pula tinggi kandungan potassium iaitu 520 mg*.
5. Sayur-Sayuran Rendah Potasium

Di antara sayur-sayuran rendah potassium adalah taugeh (79 mg), terung (229 mg), kacang panjang (240 mg), kobis bunga (299 mg), brokoli (316 mg) dan sawi (384 mg). Petola pula menunjukkan kandungan potassium yang agak tinggi (453 mg)*.
6. Buah-buahan

Rambutan rendah kandungan potassium (84 mg), diikuti dengan epal (107 mg), nanas (109 mg), strawberi (153 mg), mangga (168 mg), betik (182 mg) dan anggur (191 mg)*. Jus oren tinggi potassium dan perlu dihadkan penggambilannya oleh pesakit buah pinggang.
7. Minyak Zaitun

Minyak zaitun kaya asid lemak tak tepu yang dikenali sebagai asid oleik dan bahan ini mempunyai sifat anti-radang. Satu sudu (13.5 g) minyak zaitun hanya mengandungi 0.1 mg potassium dan 0 mg fosforus. Justeru, minyak zaitun merupakan pilihan yang baik untuk pesakit buah pinggang.
8. Nanas

Nanas lebih sesuai kerana kandungan potassium lebih rendah berbanding buah-buahan tropika lain. Kandungan potassium dalam nanas adalah 109 mg* berbanding kandungan potassium dalam pisang iaitu 358 mg*. Nanas juga mengandungi enzim bromelain yang bertindak sebagai antiradang dan boleh elakkan tisu jadi mengeras.
Elakkan mengambil makanan yang tidak sesuai untuk pesakit buah pinggang.
Sumber: Facebook Dr Suri Roowi


8 Jenis Makanan Untuk Kuatkan Paru-Paru Anak-Anak, Dah Tak Mudah Kena Selesema!

Kesihatan anak-anak umpama kesihatan ibu bapa. Kalau anak-anak tidak sihat, ibu bapa juga turut sama tidak sihat. Bahkan ibu bapa lah orang yang paling risau dan terseksa apabila melihat anak-anaknya tidak sihat dan menghidap apa-apa penyakit.
Walau bagaimanapun, ibu bapa masih lagi boleh mencegah dan menghalang anak-anak daripada menghidap batuk dan mempunyai masalah berkaitan dengan paru-paru melalui pemakanan. Antaranya adalah, para ibu bapa boleh memberikan anak-anak mereka makanan yang sihat seperti buahan bagi menguatkan paru-paru anak.

Baca juga: Tips Jimat Minyak Kereta Untuk Bantu Kurangkan Bajet Ketika Travel, Jimat Poket!

MAKANAN UNTUK KUATKAN PARU-PARU ANAK-ANAK

Setiap hari saya terima masej pasal anak tak sihat. Batuk berpanjangan, lambat nak sembuh, kahak banyak yang sampai dah tak tahu apa nak buat, tiga empat kali jumpa doktor berulang makan antibiotik. Masih jugak belum sembuh.

Makanan bukan ubat tau. Minggu ini makan, minggu depan terus baik. Bukan macam itu. Proses yang lama dan konsisten daripada ibu ayah, insyaAllah pasti akan nampak hasil.

Paling kurang 3 bulan, untuk hasil yang baik. Selagi belum cukup 3 bulan sentiasa cuba, jangan putus asa. Tak ada jalan singkat untuk berjayakan. Yang paling penting sekali, makanan tinggi proses kena tinggal dulu. Apa saja makanan yang ada susu, gandum dan gula tambahan, ianya kurang sesuai jika anak kerap tak sihat.
Selalu bawa anak bermain dengan alam. Berjemur matahari jugak. Kurangkan persekitaran toksik daripada anak. Ibu ayah kena clear kan stress dalaman asyik fikir kenapa anak kerap tak sihat. Doa selalu.
8 jenis makanan, antara yang bantu kuatkan paru-paru anak:
1. Epal

Epal merah atau hijau, mana-mana pun boleh.
2. Pear

Pear pun sedap kan.
3. Labu

Labu manis berlemak.
4. Bawang putih

Bawang putih wajib kena letak setiap hari dalam makanan anak okey.
5. Kunyit

Kunyit buat singgang nikmatnya kan.
6. Brokoli

Brokoli bagus untuk paru-paru anak.
7. Beet root

Beet root blend buat jus. Rasa tanah sikit kalau makan macam itu sahaja.
8. Sayuran hijau

Sayuran hijau kena ajar anak makan ya.
Cuba, jadikan 8 jenis makanan ini, antara makanan yang anak perlu ambil setiap minggu.
Bawang putih, brokoli masuk dalam nasi goreng.
Labu dan kunyit dalam masak lemak pun sedap.
Sayur hijau tumis air dah cukup.
Beet root boleh blend dengan buah, bagi anak makan sekali dengam serat.
Epal dan pear makan begitu saja.
Usaha, ikhtiar itu memestinya. Moga Allah beri kesembuhan segera dan berpanjangan buat anak-anak. Amin.
Sumber: Facebook Mazliana Mazlan


8 Jenis Ramuan Dalam Makanan Yang Perlu Dikawal Daripada Anak-Anak, Baru Anak Akan Sihat!

Setiap makanan atau minuman ada lebal yang dilengakapi dengan jenama, tanda, bahan bergambar atau perkara lain yang tertulis pada bungkusan .Walaupun nampak seperti hiasan pembungkus, namun mampu membantu anda dalam membuat pilihan pemakanan yang bijak sekiranya anda mengetahui cara menggunakan maklumat yang tertera.
Jadi sebelum ingin memberikan sesuatu makanan atau minuman kepada anak-anak, lebih baik kaji dan baca terlebih dahulu.

Baca juga: Top 5 Pulau Peranginan Yang Best Untuk Bawa Keluarga Bercuti

8 JENIS RAMUAN DALAM MAKANAN YANG PERLU DIKAWAL DARIPADA ANAK-ANAK

Kita takkan dapat jauhkan anak dengan makanan proses 100 peratus. Yang kita boleh buat, hanya kawal apa yang dalam kawalan kita.

Kawal apa anak makan di rumah dalam seliaan kita.

Kawal apa yang kita beli untuk anak makan.
Kawal apa yang kita bawa ke rumah pengasuh.
Kawal apa yang kita masuk dalam bekal sekolah anak.
8 jenis bahan ramuan dalam makanan, yang kita kena kawal dari anak-anak, semampu yang kita boleh.
1. Pewarna makanan

Pewarna dan perisa tiruan.
Pewarna makanan tiruan ada kesan reaksi alergik agak tinggi, boleh beri kesan hyperaktif pada anak, tingkatkan keradangan dalam badan.

Aiskrim pun ada perisa dan pewarna tiruan. Gula pun macam-macam jenis.
2. Perasa tiruan

Kiub bilis bukan untuk anak-anak. Kisar sahaja bilis sendiri kat rumah, 1 bahan sahaja serbuk bilis bukan sendiri.
90 peratus makanan proses, pasti ada perasa tiruan. Pemberi rasa makanan yang palsu sebenarnya.
3. High fruktose corn syrup

Vitamin water tapi ada high fructose corn syrup. Perisa dan pewarna tiruan. Tak sesuai untuk anak-anak.
Air kotak dan cereal, selalu ada yang ini. Gula murah yang guna sikit je dah beri rasa sangat manis, tapi beri kesan tinggi radang buat tubuh badan anak.

Air kotak elakkan dari anak-anak ya, air jus tiruan sebenarnya.
4. Sucralose

Air susu berwarna, elakkan dari anak-anak. Strawberry, pisang, macam-macam lagi. Banyaknya ada guna perisa dan pewarna tiruan.
Pemanis tiruan yang katanya sugar free. Tak sesuai untuk anak.
5. Minyak bijian dan sayuran

Makanan anak 6 bulan, dah terlalu banyak bahan sampai penat nak baca.
Antaranya minyak soya, minyak sunflower, minyak canola, minyak yang mudah teroksida, tingkat kesan radang dalam badan anak.
6. MSG

MSG dan perisa tiruan banyak dalam ini.
Penaik rasa tiruan, pemberi rasa sedap pada makanan. Kicap pun ada kan. Boleh ganggu hormon dan sistem neuron anak.

Kicap pesaran jenama apa pun, memang banyak ada MSG.
7. Nitrate/nitrate

Jejari ketam, MSG, perasa dan pewarna tiruan.
Aditif makanan untuk kekalkan rasa dan warna makanan, dalam frozen food biasanya akan ada. Kita cuba elakkan nugget, burger, sosej pasaran dari anak ya.
8. Vitamin tambahan

Cereal yang banyak tambahan vitamin. Anak makan pagi telur rebus sahaja dan padat nutrisi.
Sungguh banyak vitamin tambahan ditambah dalam makanan anak. Hati akan tengok sesetengah vitamin ini sebagai toksik. Dalam realfood, tak perlu tambahan vitamin langsung kan, sebab dah ada vitamin dan mineral yang tinggi untuk anak-anak, ini yang kita kena cari tau.
Kita cuba sama-sama ya. Susah nak buat sebenarnya kan, kita usaha semampu yang boleh. Tak dapat buat semua, tak bermakna kita kena tinggal semua kan.
Sumber: Facebook Mazliana Mazlan


8 Kebaikan Minuman Berkafein Yang Anda Mungkin Tak Tahu Dan Boleh Amalkan

Sebelum ini, jika bercakap mengenai kafein atau kopi, mesti ramai yang beranggapan bahawa kafein tidak bagus untuk kesihatan badan. Memang betul jika anda terlalu minum minuman berkafein, kemungkinan untuk anda ‘ketagih’ adalah positif. Namun, di luar jangkaan kita sebenarnya kafein dapat membantu untuk anda menjalani kehidupan yang lebih sihat.
Oleh itu, kami senaraikan 8 khasiat dan kebaikkan kafein yang ramai orang terlepas pandang untuk anda jadikan panduan. Selepas ini, jangan lupa untuk minum kopi sebelum pergi ke tempat kerja ya!

1. Mujarab untuk elakkan mengantuk
http://www.247friend.net/
Sudah diketahui ramai sejak zaman dahulu lagi bahawa kopi adalah penyelesaian yang tepat untuk menghilangkan rasa mengantuk. Minum sahaja kopi, dan anda akan berjaga sepanjang hari. Tetapi, jangan terlebih dos ya, kerana takut akan menyebabkan anda tidak mendapat tidur yang cukup sahaja. Kopi akan membantu untuk mengekalkan kesegaran minda anda khususnya jika tengah bekerja.

2. Menguatkan ingatan
vitarall.wordpress.com

Kopi dapat menguatkan ingatan? Berdasarkan kajian yang telah dijalankan oleh Johns Hopkins dari salah sebuah universiti di Amerika, lebih ramai orang yang minum kopi didapati mempunyai ingatan yang lebih kuat dari mereka yang tidak minum kopi. Jadi, minumlah kopi setiap hari pada kadar yang sesuai.
3. Menguatkan stamina selepas bersukan
http://www.bestcatcher.com/
Mesti ramai yang suka dengan ‘statement’ ini bukan? Bukan sahaja dengan minum air kosong dapat menyihatkan badan, rupa-rupanya kopi juga dapat membantu untuk meningkatkan stamina! Minuman berkafein dapat membantu untuk mengembalikan ‘muscle gylcogen’ yang berkurangan ketika kita bersenam. Jadi, selepas bersenam, kalau bosan untuk minum air kosong, anda boleh amalkan minum air berkafein juga.
4. Membantu mengelakkan penyakit Alzheimer dan Parkinson
http://www.huffingtonpost.com/
Apabila kafein dapat menguatkan memori, maka ia juga dapat membantu untuk mengelakkan penyakit seperti Alzheimer dan Parkinson. Amalan mengambil minuman berkafein sejak usia muda amat disarankan supaya penyakit-penyakit ketika di usia lanjut dapat dielakkan.
5. Membersihkan usus
http://abcnews.go.com/
Ini adalah sesuatu yang baharu! Rupa-rupanya, minuman berkafein dapat mencuci usus kita. Mesti ramai yang menganggap bahawa hanya buah-buahan citrus yang dapat membantu untuk mencuci usus kita bukan? Ternyata, minuman berkafein juga mampu untuk mencuci usus. Oleh itu, amalkan minuman berkafein sekurang-kurangnya dua kali seminggu supaya anda mempunyai usus yang sihat.
6. Mengurangkan depresi
http://www.continentalhospitals.com/
Selalu orang cakap dengan memakan coklat sahaja dapat mengurangkan ‘stress’ bukan? Ternyata, kafein juga dapat membantu mengurangkan depresi. ‘Xanthine alkaloid’ yang terkandung dalam kafein adalah antara faktor yang membantu seseorang itu kurang depresi apabila minum minuman berkafein. Bukan itu sahaja, dengan pengamalan minuman berkafein, anda juga mampu untuk mengurangkan risiko penyakit merbahaya seperti strok.
7. Mengurangkan berat badan
http://www.stylecraze.com/
Betul ke kafein boleh mengurangkan berat badan? Ya! Menurut kajian, minuman berkafein dapat mengurangkan keinginan anda untuk makan dengan lebih banyak. Bagi sesiapa yang mahu menurunkan berat badan, amalkan minuman berkafein sebelum anda makan.Amalkan minum minuman berkafein dengan kadar yang betul dan mana tahu berat badan anda akan turun dalam masa yang singkat!
8. Mengurangkan risiko diabetis
justdoc.com
Seperti yang diketahui ramai, rasa kafein adalah pahit, begitu juga minuman yang berkafein. Justeru, dengan mengamalkan minuman berkafein, anda juga boleh mengurangkan risiko penyakit diabetis. Dengan mengamalkan minuman berkafein dengan dos yang betul, masalah kencing manis boleh dikurangkan dan anda akan menjalani kehidupan yang lebih sihat.


8 Kebaikan Sauna Yang Ramai Tak Tahu, Bukan Untuk Kecantikan Luaran Sahaja

Sauna merupakan satu kaedah terapi yang wujud ribuan tahun dahulu dan masih lagi popular sehingga ke hari ini. Ia dikatakan dapat membantu ramai individu untuk berehat dan mencapai ketenangan, selain dipercayai dapat memberikan manfaat kesihatan.
Dalam tradisi pantang beranak orang Melayu pun, mereka juga mengamalkan sauna untuk kurus. Namun, apakah sebenarnya manfaat sauna dari aspek kesihatan?

Baca juga: Patutlah Berat Tak Turun, Rupanya Ini 7 Tanda Usus Anda Tidak Sihat
8 KEBAIKKAN SAUNA YANG RAMAI TAK TAHU
Tanpa mengira jenis sauna, atau tahap kelembapan, ia tetap memberikan kesan yang sama kepada badan. Apabila seseorang individu berada di dalam sauna, kadar degupan jantung akan meningkat dan saluran darah akan mengembang.

Ini sekali gus akan meningkatkan peredaran darah, sama seperti jika anda melakukan senaman tahap rendah dan sederhana bergantung kepada tempoh sauna. Degupan jantung mungkin meningkat antara 100 hingga 150 denyut ketika menggunakan sauna. Ini dapat membawakan beberapa manfaat sauna.

Antara manfaat sauna adalah:
1. Mengurangkan kesakitan ototPeningkatan peredaran darah mungkin dapat membantu mengurangkan kesakitan otot, memperbaiki pengerakan sendi dan mengurangkan sakit arthritis. Haba akan merangsang endorfin juga memberikan kesan baik kepada kesakitan, sekali gus membantu mempercepatkan proses penyembuhan semula jadi.
2. Mengurangkan tekanan darahSauna dapat membantu mengurangkan tekanan. Haba dari sauna akan merangsang pengeluaran endorfin – bahan kimia semula jadi yang membuatkan emosi anda menjadi lebih baik. Sebagaimana sauna dapat memperbaiki peredaran darah, dalam masa yang sama ia juga menggalakkan rasa tenang. Ini dapat memperbaiki rasa ketenangan dan kesejahteraan dalam diri.
3. Singkir toksinBerpeluh dalam sauna membantu mengurangkan tahap plumbum, tembaga, zink, nikel, merkuri dan bahan kimia – toksin yang biasa diserap apabila badan berinteraksi dengan persekitaran di sekeliling.
4. Bersihkan kulitSauna dapat membersihkan kulit. Apabila badan berpeluh, kulit akan menjadi bersih dan sel kulit mati akan diganti – menjadikan kulit anda dapat berfungsi dengan baik. Sauna kering akan menjadikan kulit anda kering semasa menggunakan sauna.
Bagi individu yang menghidapi psoriasis akan mendapati simptom itu berkurangan semasa dalam sauna. Tetapi bagi individu yang mengalami dermatitis atopik, mungkin akan mendapati ia bertambah teruk.
5. Tingkatkan prestasi kardiovaskular
Apabila suhu badan meningkat, kadar degupan jantung juga meningkat. Apabila badan cuba untuk menyejukkan, kadar degupan jantung akan menurun. Ia memberikan jantung senaman yang sihat. Sauna juga dikaitkan dengan dapat menjadikan kadar tekanan darah menurun dan meningkatkan fungsi jantung.
6. Tidur lebih baikMelakukan sauna dikatakan dapat menjadikan tidur anda lebih baik. Kajian menunjukkan penurunan endorfin, berkurangan secara perlahan selepas endorfin membantu memudahkan tidur anda.
7. Kurangkan asmaIndividu yang menghidapi asma mungkin akan merasakan beberapa simptom berkaitan asma berkurangan ketika dalam sauna. Sauna membantu menjadi saluran udara lebih terbuka, melegakan kahak dan mengurangkan tekanan.
8. Mengurangkan beratSauna juga dipercayai adalah sebagai satu cara untuk mengurangkan berat dengan usaha yang minimum. Ketika berada di dalam sauna, kadar degupan jantung akan meningkat.
Kajian mengatakan, sesi sauna selama 20 minit di bawah suhu sekitar 76°C, dapat membakar lebih daripada 500 kalori. Metabolisme badan akan meningkat seperti melakukan senaman fizikal dan merupakan kaedah terbaik untuk mengekalkan berat badan.
Sumber: HelloDoktor


8 Kesalahan Yang Sering Dilakukan Dalam Penjagaan Mata, Awas! Jangan Sampai Mata ‘Cedera’

Mata adalah anugerah Tuhan yang tidak ternilai. Kalau tak ada mata, macam mana lah kita nak menikmati apa yang kita sedang lalui setiap hari kan? Namun, mata kita juga perlukan perhatian dan kasih sayang. Penjagaan yang rapi dan berkala juga perlu dilakukan supaya mata kita sentiasa sihat. Tahukah anda bahawa mata juga adalah lambang untuk kita menentukan tahap kesihatan badan seseorang itu? Tengok, penting betul mata kita ni kan. Jadi, jangan lakukan 8 perkara ini kalau anda sayang mata anda!
1. Pakai kanta lekap yang sama berulang kali
http://www.beautifeye.co.uk/

Buat pemakai kanta lekap atau lebih dikenali sebagai ‘contact lens’ ini, anda perlu berhati-hati. Memakai kanta lekap yang sama berulang-ulang kali memang tidak digalakkan walaupun anda berpendapat bahawa sudah menggunakan ‘solution’ yang baharu. Bakteria akan mudah merebak di kanta lekap tersebut dan apabila anda menggunakan ia kembali, mulalah nak sakit mata dan sebagainya. Kalau anda selalu buat begini, jangan hairan kalau mata anda selalu bengkak secara tiba-tiba. Ingat, tukar ‘solution’ setiap hari tau!
2. Terlampau suka gosok mata
http://www.huffingtonpost.com/

Kadang-kadang gatal mata ni tak dapat dibendung kan? Rasa macam nak korek-korek saja mata kita ni. Memang kalau gosok mata ni rasa lega sikit tetapi tahukah anda, dengan menggosok mata boleh menjejaskan pengaliran darah dalam urat tu. Ada yang gosok mata sampai boleh nampak urat-urat dekat mata tu kan? Itulah dia, lama-lama akan jadi pedih pula. Jadi, janganlah gosok mata dengan gerakan yang melampau yang sampai boleh mencederakan mata kita tanpa kita sedari.

3. Sentuh mata tanpa cuci tangan dahulu
www.naukrinama.com
Menurut kajian dari Journal of Occupational and Environmental Hygiene, normal untuk kita menyentuh wajah kita sebanyak 16 kali sehari. Oleh itu, kebarangkalian yang tinggi juga untuk anda menyentuh mata yang telah ‘dijangkiti’ bakteria yang lain. Oleh itu, elakkan menyentuh mata anda tanpa mencuci tangan terlebih dahulu. Hal ini kerana, kita tak tahu bakteria apa yang ada di tangan kita berdasarkan rutin kita sebelum itu.
4. Cabut bulu mata
http://www.pinsdaddy.com/
Mungkin kedengaran pelik tetapi sebenanrnya ada antara kita yang suka mencabut bulu mata tau. Bulu mata sebenarnya bertindak sebagai penapis kepada habuk dan bakteria untuk masuk ke dalam mata kita, jadi tanpa bulu mata, bahayalah mata kita betul tak? Ada yang suka cabut bulu mata ni apabila terdapat salah satu helaian bulu mata yang tidak sekata. Jadi, mereka cabut sahaja bulu mata tersebut tanpa memikirkan kesan sampingan. Kasihanilah mata kita.
5. Guna air paip atau air liur untuk cuci kanta lekap
www.canadiancontactlenses.com
Penting lagi sekali untuk pemakai kanta lekap ialah air yang digunakan untuk mencuci kanta lekap tersebut. Jangan sesekali gunakan air liur dan air paip untuk mencuci kanta lekap! Hal ini kerana, kedua-dua jenis air yang berbeza ini mempunyai bakteria dan untuk pengetahuan anda, kalau anda gunakan air paip untuk mencuci, risiko untuk mata menjadi buta adalah tinggi tau! Jadi, untuk langkah lebih selamat, gunakan air yang sudah ditapis untuk mencuci ‘contact lens’ tersebut.
6. Berenang tanpa guna ‘goggles’
http://www.thetrishop.com/
Mungkin ramai yang berpendapat bahawa memakai goggles hanyalah untuk mereka yang merupakan perenang profesional sahaja. Salah anggapan itu. Jika anda suka berenang, tidak kira sama ada dalam kolam ataupun pergi mandi air terjun, pemakaian googles adalah sangat disarankan. Hal ini kerana, goggles berfungsi sebagai pelindung mata dari air yang mungkin mempunyai bakteria yang boleh menjejaskan mata kita.
7. Selalu guna ubat titis mata sepanjang masa
www.wisegeek.ne
Bila mata pedih saja guna ubat titis mata atau ‘eyedrop’. Boleh untuk gunakan tetapi janganlah sampai setiap masa pun nak guna ‘eyedrop’ ni. Hal ini kerana, mata anda akan terbiasa dengan penggunaan ubat ini dan akan menjejaskan urat saluran darah dalam mata. Bila anda sudah terbiasa, akan tiba di satu tahap anda akan berhenti menggunakan ‘eyedrop’ ini. Ha, disinilah punca mata akan menjadi kemerah-merahan dan bengkak. Jangan lupa untuk jumpa doktor ya!
8. Tak guna ‘protection’

Maksud apabila tak guna perlindungan ini adalah ketika anda membuat kerja-kerja yang terdedah kepada habuk. Contohnya, kalau nak bersihkan rumah atau stor yang penuh dengan debu tu, eloklah pakai kaca mata khas untuk melindung mata dari dimasuki habuk tersebut. Begitu juga dengan sesiapa yang bekerja yang selalu terdedah dengan habuk kayu, mesti kena pakai kaca mata khas untuk melindung mata kita dari habuk.
*Jadi, jaga mata kita elok-elok ok!
giphy.com


8 Kriteria Reka Bentuk & Susun Atur Rumah Untuk Memudahkan Ketika Hari Tua

Tiada siapa yang tidak menginginkan rumah yang selesa, nak pulak untuk tinggal selamanya sehingga ke hari tua. Namun, kadang-kala keadaan rumah yang terlalu besar atau bertingkat-tingkat menyebabkan sukar untuk bergerak terutama apabila kesihatan diri sendiri yang tidak mengizinkan.
Berdasarkan perkongsian Public Health Malaysia di laman rasmi Facebooknya, saranan rekabentuk dan susun atur rumah untuk masa usia tua telah diberikan. Hanya sebagai cadangan untuk memberikan manfaat kepada diri kita di ‘hari tua’ kelak.

Baca juga: Viral Wanita Pukul Maki Anak Dalam Bas, Rupanya Dihalau Mentua & Suami Masuk Lokap
8 KRITERIA REKA BENTUK & SUSUN ATUR RUMAH UNTUK MEMUDAHKAN KETIKA HARI TUA

Kadang-kadang orang beli rumah, mereka terlupa yang umur dia makin lama makin meningkat tua. Tenaga kita pun bukan semakin bertambah.

Berapa ramai orang yang beli rumah dua tingkat, tiga tingkat, akhirnya cuma guna bilik kecil di tingkat bawah dan yang paling hampir dengan tandas.
Katil yang tinggi dan mewah, turun ke lantai. Dapur yang di ‘renovate’ berpuluh ribu diganti dengan meja makan 20×40 inci tepi katil. Kolam renang cuma mampu dilihat.
Ambillah jalan sederhana. Beli rumah yang cukup-cukup untuk kita berselisih bahu dengan ahli keluarga. Lebih mesra. Bukan yang 10 kali laung pun tak muncul-muncul depan muka.
Gambar hiasan: MingguanWanita
Lantai licin berkilat memang nampak cantik, tetapi itu lah antara punca kejadian jatuh dan menyebabkan fracture tulang peha.
Deco deco secara minimal, sekadar selesa mata memandang. Tidak perlu banyak perabot. Pastikan cukup laluan untuk kerusi roda untuk ke depan, ke belakang.
Pasang cctv, tak mahal ada kamera cctv serendah RM100 yang boleh di pantau dari telefon bimbit. Anak anak dari jauh boleh tengok sama.
REAKSI NETIZEN LEBIH MEMILIH RUMAH YANG SEDERHANA UNTUK KEMUDAHAN DIRI KELAK
Menjengah di ruangan komen, terdapat pelbagai reaksi yang diterima dalam kalangan netizen. Antaranya, mereka bersetuju dengan kediaman yang sederhana dan selesa bagi mengurangkan sebarang kecelakaan apabila diri ditimpa kesihatan badan yang tidak mengizinkan.
Selain itu, dapat juga menyenangkan dan memudahkan pergerakan ibu bapa atau datuk nenek yang datang berziarah ke rumah anak.

Sumber: Facebook Public Health Malaysia


8 Larangan Diraja Yang Meghan Perlu Patuhi Setelah Kahwini Putera Harry

Baru-baru ini telah berlangsungnya perkahwinan diraja yang paling dinanti-nantikan oleh seluruh penduduk di dunia. Ia merupakan perkahwinan Putera Harry (merupakan anak kepada mendiang Princess Diana bersama Putera Charles) bersama pelakon dari Amerika Syarikat iaitu Meghan Markle. Majlis tersebut berlangsung dengan gilang-gemilang dan disambut baik oleh rakyat Britain. Namun, selepas bergelar Duchess of Sussex, ini adalah antara perkara yang beliau terpaksa lupakan dan perlu ikut protokol diraja.

8 PERKARA YANG MEGHAN MARKLE ‘DILARANG’ BUAT
1. Tiada lagi swafoto

Menjadi peraturan diraja Britain, Megan tidak lagi dibenarkan untuk berswafoto sama ada bersendirian atau bersama orang lain apabila bergelar golongan diraja.

2. Tidak boleh beri autograf

Sudah pastinya ramai yang akan meminta tandatangan atau autograf dari si puteri ini yang juga merupakan pelakon dari Amerika Syarikat. Namun, selepas bergelar isteri kepada Putera Harry beliau tidak lagi boleh memberikan tandatangan kepada sebarangan orang untuk keselamatan.
3. Tidak boleh mengundi

Peraturan diraja Britain sudah menetapkan bahawa Megan Markle perlu menjadi seorang yang neutral dan menghormati smeua parti politik yang ada di sana.
4. Tidak boleh menayangkan kaki

Sudah menjadi lumrah keluarga diraja untuk memakai sarung kaki berona nude apabila berada luar dari istana. Ini juga merupakan antara peraturan yang perlu dipatuh oleh Megan selepas berkahwin.
5. Tidak boleh beradu ikut masa sendiri

Bila sudah bergelar Duchess of Sussex, waktu tidur pun menjadi milik Permaisuri Elizabeth. Media dari Britain pernah melaporkan bahawa mendiang Princess Diana pernah meminta izin dari permaisuri dahulu sebelum pergi beradu.
6. Tidak dibenarkan untuk duduk silang kaki
Foto sebelum berkahwin.
Menjadi protokol istana untuk tidak membenarkan tatacara duduk sambil silang kaki melainkan hujung kaki sahaja. Hal ini kerana, duduk sambil menyilang kaki dikatakan kurang sopan dan tidak menghormati majlis.
7. Tiada lagi dunia glamor

Terkenal dalam drama bersiri Suits, Megan Markle kini tidak lagi dibenarkan untuk terus bergiat dalam dunia seni lakonan. Malah beliau akan kebih fokus dengan urusan diraja.
8. Tidak boleh melancong bersendirian

Sudah semestinya apabila bergelar Duchess of Sussex, Megan tidak lagi dibenarkan untuk melancong seorang diri seperti dahulu. Hal ini kerana untuk memastikan keselamatan beliau dan perlu diiringi oleh pengawal keselamatan kemana sahaja.
Sumber : Thelist.com


8 Lokasi Perkahwinan Bertemakan ‘Garden Wedding’ Menarik Sekitar KL & Selangor

Apabila masuk sahaja bulan November dan bulan Disember, ia sudah sinonim dan dilabel sebagai ‘bulan kenduri kahwin’. Salah satu checklist yang perlu diberi perhatian bagi pasangan pengantin adalah lokasi majlis perkahwinan. Penting juga lokasi dengan tema perkahwinan anda supaya nampak menarik dan presentable. Jadi, untuk anda yang mengidamkan majlis perkahwinan berkonsepkan dalam taman, ini antara 8 lokasi sekitar KL dan Selangor yang memang top!
1.Casa Heliconia, by D’saji Restaurant & Cafe

Alamat : JALAN MAKTAB ENAM, OFF JALAN PERUMAHAN GURNEY , 54000 KUALA LUMPUR
TEL: +603-2692 5397

Pakej lengkap ( bilik bersiap, pelamin, makanan, kek, PA sistem dan lain-lain ) bermula RM35 seorang.

2. Felda Villa Kuala Lumpur

Alamat : ANJUNG FELDA, JALAN PERUMAHAN GURNEY, OFF JALAN SEMARAK, 54000 KUALA LUMPUR
TEL: +603-2692 5397, Fax: +603-2692 5382
Pakej lengkap ( bilik bersiap, pelamin, makanan, kek, PA sistem dll ) bermula RM28 seorang.
3. Dewan Melor Garden Wedding

Alamat : Lot 1676, Jalan Abim, Sungai Ramal Dalam, (Seksyen 8 Bandar Baru Bangi)
TEL : 013-3371788 (Hj. Khairul)
4. Puri Buana Garden Wedding

Alamat : RISDA Semaian & Landskap Sdn Bhd (Jalan Kemajuan,), 43650 Bandar Baru Bangi, Selangor
TEL : DAPUR KAK SU di talian 016 3136982 atau 019 3584184 untuk membuat tempahan tempat dan pakej perkahwinan lengkap.
5. Laman Kayangan, Shah Alam

Set lengkap perkahwinan bermula RM55 setiap orang.
Alamat : Komplek Belia & Kebudayaan Selangor, Jalan Platinum 7/52, Shah Alam, Selangor
TEL : 012-2533973, 012-6864515
http://www.lamankayangan.com/
6. Taman Tasik Titiwangsa, Kuala Lumpur

Sewa tapak RM400.
TEL : 03 – 4023 8294
7. Garden Wedding di Equatorial Bangi Hotel

Pakej lengkap perkahwinan bermula RM89 setiap orang.
Alamat : Off Persiaran Bandar 43650 Bandar Baru Bangi, Selangor, Malaysia
Tel: +60 3 8210 2222
Email: [email protected]
Website: www.equatorial.com/bng/
8. Kelab Golf Perkhidmatan Awam ( KGPA )

Emel : [email protected]
Nombor : 03-7956 0122 / 03-7932 4210
FB : https://www.facebook.com/segiserikualalumpur
Pakej : RM40nett (GST)
*Memang cantik-cantik lokasi ini. Mungkin menjadi salah satu pilihan untuk merealisasikan impian perkahwinan anda?


8 Manfaat Madu Untuk Wanita Hamil, Rupanya Boleh Mengelakkan Berat Badan Bertambah Juga!

Sudah diketahui ramai bahawa madu merupakan salah satu superfood yang memang bagus untuk tubuh kita. Bukan sahaja boleh dijadikan penambah rasa dalam masakan, malah sebenarnya, madu adalah sangat bagus untuk wanita hamil. Nak tahu apa manfaatnya? Doktor ini dah senaraikan untuk anda!
Manfaat Madu Bagi Wanita Hamil
“Doktor, boleh tidak minum madu semasa hamil?”

Mengambil madu adalah amalan baik bagi wanita hamil. Ia membantu mengatasi masalah berkaitan dengan kehamilan, terutama bagi wanita yang tidak gemar menggunakan ubat sintetik bagi mengatasi masalah-masalah tersebut. Ramai yang tidak sedar bahawa madu adalah salah satu ubat natural yang lama digunakan berkurun lamanya dalam merawat beberapa penyakit ringan dan berat.
coxshoney.com

Di dalam madu terdapat komponen antiradangn dan antibakteria. Jika dikombinasi dengan bahan natural yang lain seperti halia, cengkih, kayu manis dan lemon, khasiatnya semakin baik.

1. Mengurangkan batuk
www.babycenter.in
Untuk mengurangi batuk akibat lendiran pada kerongkong, kita boleh mencampurkan satu sudu makan madu ke dalam satu cawan susu panas. Cara lain ialah dengan mencampurkan tumbukan bawang putih atau perahan lemon ke dalam madu. Simpan di dalam botol kaca selama seharian. Ambil satu sudu makan campuran ini untuk meredakan batuk.
2. Meredakan hidung tersumbat
www.babycentre.co.uk
Madu dapat mengurangi masalah hidung tersumbat, yang biasa berlaku di kalangan wanita yang hamil. Campurkan satu sudu makan madu dan perahan lemon atau limau sambal ke dalam air hangat. Banvuh sehingga sebati dan minum perlahan-lahan apabila air mula menjadi suam.
3. Mengurangkan rasa sakit tekak
www.shutterstock.com
Madu memiliki komponen antiradang yang dapat mengurangkan rasa sakit tengkok. Campurkan satu sudu makan madu dan perahan lemon atau limau nipis dalam air hangat. Apabila menjadi suam, kumur-kumurkan campuran sehingga rasa di tekak. Kemudian ia boleh diminum.
4. Mengurangi rasa mual (morning sickness)
http://blog.healthy.co.nz/
Rasa mual biasa dialami oleh wanita yang hamil terutama di awal kehamilan akibat perubahan hormonal. Campuran madu dengan perahan lemon atau cuka (khall) epal akan mengurangi rasa mual.
5. Mengatasi rasa pedih perut (gastritis)
http://www.parents.com/
Ketika hamil pencernaan makanan agak perlahan akibat perubahan hormonal dan pembesaran saiz rahem yang menekan usus dan perut membuatkan wanita yang hamil mudah mengalami masalah penghadaman. Ramai juga yang mengalami rasa pedih perut di akhir kehamilan. Satu sudu makan madu dengan segelas susu panas dapat mengurangi tidak selesa ini.
6. Menjaga kesihatan am ibu dan anak dalam rahim
windowtothewomb.co.uk
Antioksidan yang kaya dalam madu akan meningkatkan kesehatan tubuh wanita yang hamil dan ia membantuk perkembangan janin.
7. Mencegah pertambahan berat badan yang berlebihan
http://shentherapies.com.au/
Madu adalah produk yang dihasilkan oleh lebah secara natural. Ia boleh dijadikan sebagai pemanis pengganti gula putih. Secara tidak langsung mengurangkan pertambahan berat badan yang diakibatkan oleh pengambilan karbohidrat ringkas yang banyak.
8. Mencegah alahan akibat kehamilan.
http://shentherapies.com.au/
Madu juga membantu mengurangkan reaksi alahan ketika hamil (terutamanya pada kulit seperti ruam, gatal dan kekeringan) kerana madu mempunyai komponen antiradang.
Banyak lagi manfaat madu yang dapat diperolehi jika diamalkan setiap hari. Madu yang selamat digunakan oleh wanita hamil adalah madu yang telah melalui proses pasteurisasi (pasteurized honey). Ini merupakan proses pemanasan singkat hingga 72 darjah celcius untuk membunuh bakteri- bakteri boleh menyebabkan penyakit.Bagi mereka yang gemarkan madu yang tidak dipanaskan begini, carilah madu yang dipercayai mutu dan kebersihannya. Banyak jenis madu yang dituai secara berhati-hati bagi mengawal mutu dan kebersihan agar dapat diambil secara mentah.
giphy.com
Boleh juga rujuk : Khasiat Madu Yang Wanita Tidak Tahu Dan Perlu Amalkan
Sumber: Dr. Zubaidi Hj Ahmad


8 Manfaat Urut Bayi – Mesti Cuba!

Manfaat Urut Bayi
Ramai ibu yang merungut bayi mereka tidak mahu diletakkan dan mahu sentiasa dibelai dan didukung. Apabila bayi diletakkan di bawah, maka dia akan mula menangis. Saat ibu ambil, dukung dan belai, maka dia mula selesa dan tersenyum. Jika itu membuatkan dia selesa dan tenang, bayangkan manfaat yang dia akan perolehi dari urutan.
Apakah manfaat urutan bagi bayi?

1 – Menurut kajian, urutan bayi dapat mengurangkan tangisan dan sikap anak yang cerewet.
2 – Urutan dapat membantu bayi untuk tidur dengan lebih baik

3 – Mengurangkan risiko kolik

4 – Menguatkan imunisasi bayi untuk hidup dengan lebih sihat
5 – Urutan dapat merangsang saraf-saraf bayi
6 – Bayi akan jadi lebih tenang dan relaks
7 – Urutan bayi adalah salah satu bentuk komunikasi ibu bapa dengan bayi. Ini akan memastikan emosinya baik dan stabil
8 – Ia dapat merapatkan lagi hubungan bayi dengan ibu bapa
Bila sesuai untuk mengurut bayi?
1 – Masa yang diambil hanya 10 hingga 15 minit sahaja
2 – Lakukan ketika ibu dan bayi sedang relaks
3 – Jangan urut bayi ketika dia sedang menangis atau mengamuk
4 – Waktu selepas mandi adalah waktu yang sangat sesuai untuk urutan
5 – Bilik mestilah hangat
6 – Gunakan minyak bayi supaya tidak kesat
Selamat mencuba!


8 Perkara Anak Perempuan Patut Tahu Sebelum Mencecah Umur 10 Tahun

Sedar tak sedar, anak dara anda sudah pun memasuki usia 10 tahun. Memang pantas waktu berlalu pergi.
Pada usia inilah, ada yang sudah datang period dan mengalami perubahan pada tubuh badan, menandakan anak kini memasuki alam dewasa.

Sebagai ibu, anda perlu peka dengan perkembangan anak perempuan memandangkan dunia luar sekarang banyak mempengaruhi pembesaran anak-anak.

Jadi, apa yang perlu anak perempuan kita tahu apabila berumur 10 tahun?
1. Anak perempuan mesti tahu masak
Mungkin nampak macam stereotype. Asal perempuan sahaja, kena belajar memasak. Namun ia penting agar anak ada survival skill kelak. Mulakan dengan menanak nasi. Kemudian teruskan dengan penyediaan menu yang simple seperti goreng telur, roti bakar, buat sandwic dan pasta.

Ia bukan sahaja akan memanfaatkan anak anda, malah ia menggalakkan mereka untuk membantu kita di dapur. Sambil itu, menambah kemesraan dalam keluarga.

2. Perubahan tubuh badan dan apa yang perlu dibuat
Beritahu perbezaan antara perubahan fizikal dan mental kanak-kanak lelaki dan perempuan sepanjang membesar. Ingatkan agar jangan benarkan sesiapa menyentuh atau memegang tubuh badannya walaupun ahli keluarga sendiri.
Pada masa yang sama, sudah tiba masanya untuk mereka diingatkan dengan kewajipan menutup aurat. Pastikan mereka berpakaian sopan dan tidak terbiasa mendedahkan tubuh badan.
Walau apa pun, jangan terlalu memaksa semasa memberi peringatan kerana mereka mudah memberontak apabila menginjak usia remaja.
3. Bahaya penggunaan dadah, pil ecstasy dan sewaktu dengannya
Pada usia ini, mereka cenderung mendengar kata kawan-kawan daripada ibu bapa. Mereka juga mudah terjebak dengan anasir yang tidak baik akibat pengaruh kawan-kawan sebaya. Beri pengetahuan mengenai bahayanya dadah, pil khayal yang diberi oleh kawan dan sebagainya.
Cari masa yang sesuai untuk berkongsi perasaan, dan pastikan anda mempunyai masa untuk berbual dengan mereka. Di samping itu, anda perlu memberi perhatian kepada akses telefon pintar dan media sosial daripada disalahgunakan.
Pantau akses internet dan media sosial dengan terperinci. / Foto Kredit: techpluto.com
4. Tingkatkan ilmu agama agar tahu batasan
Tingkatkan mereka dengan ilmu agama terutamanya yang sudah akil baligh. Tekankan kepentingan solat lima waktu yang perlu dijaga setiap hari. Kalau boleh, amalkan solat berjemaah bersama keluarga, sekurang-kurangnya pada hujung minggu.
Dalam usia ini juga ramai anak perempuan mula cenderung terhadap lelaki. Jadi, seelok-eloknya pastikan suami anda memberi perhatian kepada mereka supaya mereka dapat kasih sayang secukupnya daripada seorang lelaki yang sepatutnya, bukan mereka yang belum matang di luar sana!
Rapat dengan bapa mampu mengelakkan anak perempuan daripada terjebak dengan teman lelaki pada usia yang tidak sepatutnya / Foto Kredit: hdimagesinfo.com
5. Risiko yang setiap perbuatan yang dilakukan
Kanak-kanak yang semakin membesar suka mencuba apa sahaja. Jelaskan pada mereka bahayanya mencuba perkara-perkara yang salah di sisi agama dan risiko yang bakal dihadapi.
Dalam pada itu, jangan pula terlalu mengawal sehingga mereka berasa tertekan. Rujuklah buku-buku berkaitan pendidikan anak-anak di usia remaja dan kongsikan masalah bersama ibu yang lain.
6. Berusaha untuk mendapatkan yang diingini
Latih anak menabung duit sendiri jika inginkan sesuatu. Jangan manjakan anak dengan memberi duit dan memenuhi semua keperluan mereka.
Pastikan mereka juga diajar untuk membantu kerja-kerja harian di rumah.  Paling tidak pun, cukuplah dengan menguruskan pakaian dan makanan sendiri. Hal ini penting dalam menjadikan mereka seorang yang bertanggungjawab.
7. Meningkatkan penampilan diri
Latih mereka supaya memakai pakaian yang sesuai lengkap dengan menutup aurat dalam majlis yang dihadiri. Misalnya baju kurung untuk majlis keagamaan dan pakaian formal untuk majlis keraian.
Imej dan keterampilan diri memainkan peranan dalam membentuk identiti mereka. Selain itu, ia mendorong mereka untuk lebih beradab dalam menghadiri majlis.
8. Cabaran dunia luar
Semakin menginjak dewasa, semakin banyak cabaran yang perlu dilalui oleh kaum perempuan. Jelaskan pada mereka yang apa yang mereka perlu hadapi kelak di dunia yang penuh cabaran.
Ceritakan kisah-kisah nabi dan para sahabat, terutamanya wanita yang diceritakan dalam Al-Quran supaya anak-anak dapat mencontohi ketinggian akhlak mereka.
Luangkan masa dengan anak perempuan supaya mereka tidak teragak-agak bertanyakan sesuatu kepada kita. / Foto Kredit: sonriemama.com

Perlu Sokongan dan Bimbingan Ibu Bapa
Dengan bimbingan dan sokongan berterusan daripada ibu bapa, tidak mustahil anak perempuan anda akan menjadi lebih rapat dan berkongsi pelbagai masalah dengan anda. Perlu diingat, umur ini adalah amat penting kerana mereka sedang menginjak dewasa dan anda perlu menjadi seseorang yang dipercayai oleh mereka.
Dengan tindakan ini, anak dara anda dapat menghindarkan diri daripada masalah sosial yang semakin tidak terkawal dan berleluasa pada zaman sekarang.